title: Matti Rasila

text: Matti Rasila (s. 28. maaliskuuta 1945) toimi Salon kaupunginjohtajana vuodesta 1999 vuoteen 2009, jolloin hän jäi eläkkeelle. Rasilalle myönnettiin kaupunkineuvoksen arvonimi vuonna 2008.


title: Matti Rasila

text: Rasila valmistui ylioppilaaksi Forssan yhteislyseosta vuonna 1965 ja filosofian maisteriksi Turun yliopistosta vuonna 1972. Sotilasarvoltaan Rasila on reservin majuri. Hän harrastaa mökkeilyä, veneilyä, tennistä ja hiihtoa.


title: Seminolit

text: Seminolit ovat intiaanikansa, joka asuu Yhdysvalloissa Oklahoman ja Floridan osavaltioissa. Seminolien heimo muodostui Floridaan muuttaneista creek-intiaaneista ja isänniltään paenneista orjista, joita kutsuttiin mustiksi seminoleiksi. Seminolit olivat hyvissä väleissä alueen silloisten omistajien Ison-Britannian ja Espanjan kanssa (noin 1767–1821). Sensijaan Espanjan luovutettua Floridan Yhdysvalloille virallisesti 1821 olivat seminolien välit amerikkalaisiin huonot, mikä johti kolmeen seminolisotaan (1817–1818, 1835–1842 ja 1855–1858). Sotien seurauksena 3 000 seminolia siirrettiin Oklahomaan, vain muutaman sadan jäädessä Floridaan. Floridaan jääneet asuivat eristyksissä muusta maailmasta 1860-luvulta 1930-luvulle asti. Seminolit olivat yksi viidestä sivistyneestä heimosta.


title: Seminolit

text: Vuoden 2000 väestönlaskennan mukaan puhdasverisiä seminoleja oli 12 431 ja osittaisia seminoleja 15 000. Suurin osa kuuluu Oklahoman heimoon, joka käsittää 6 000 jäsentä. Lisäksi Floridan heimoon kuuluu 3 100 jäsentä. Oklahoman seminolit jakautuvat 14 ryhmään, joista kaksi on mustien seminolien ryhmiä.


title: Seminolit

text: Seminolien varhaishistoria sai alkunsa 1700-luvun puolivälissä, jolloin ensimmäiset muskogee-kieliset intiaani-pakolaiset saivat espanjalaisten luvalla asettua Pohjoisessa Floridassa sijaitsevalle autiolle alueelle. Saman vuosisadan loppuun mennessä seminolien asuinalueelle kulkeutui lukuisia mustia orjia, jotka olivat paenneet Georgiasta, Alabamasta ja Etelä-Carolinasta. Seminolit toivottivat pakolaiset tervetulleiksi ja ottivat nämä asumaan omiin kyliinsä.


title: Seminolit

text: Seuraavan vuosisadan alussa Seminoleja alettiin pitää uhkana Yhdysvaltain etelävaltioiden orjanpito-kulttuurille. Lopulta karanneiden orjien suojelu rikkoi seminolien välit kokonaan Georgian siirtolaisten kanssa, ja vuosina 1812 - 1813 Georgian miliisi teki sotaretkiä Floridaan. Aseellisissa yhteenotoissa seminolet menettivät tärkeän päällikkönsä ja monia sotureitaan, mutta saivat samalla uusia jäseniä heimoonsa, kun tuhansia creekejä liittyi heihin amerikkalaisten joukkojen tuhottua heidän kylänsä. Taistelut levisivät ensimmäiseksi seminolisodaksi, joka käytiin 1817 - 1818. Yhdysvaltain joukkoja johti kenraalimajuri Andrew Jackson, joka antoi määräyksen tuhota seminolien pääkylän. Tästä sodasta pelästyneenä Espanjan hallitus luovutti Floridan Yhdysvalloille.


title: Seminolit

text: Amerikkalaisten painostamina seminolit vetäytyivät 1820-luvulla luoteis-Floridasta pois ja asettuivat itäisemmille alueille. Siellä he pysyttelivät omissa oloissaan vuosikymmenen ajan. Seuraavalle vuosikymmenelle tultaessa presidentiksi valittu Andrew Jackson ajoi kongressissa läpi lain itäisten intiaanien siirtämisestä Mississippijoen länsipuolelle. Sopivaksi intiaaniterritorioksi valikoitui nykyisen Oklahoman kohdalla leviävä alue, joka nimettiin choctaw-intiaanien kielellä Oklahomaksi ("okla"= kansa, "homma" = punainen). Floridan valkoiset siirtolaiset kannattivat lähes yksimielisesti ajatusta seminolien siirtämisestä länteen. Seminolien enemmistö asettui vastustamaan pakkomuuttoa ja tilanne johti toiseen seminoli-sotaan, joka alkoi 1835.


title: Seminolit

text: Sodasta tuli pitkäkestoinen, sillä seminolit pakenivat Floridan viidakkoon ja vaikeakulkuisille suoalueille. Heidän peräänsä lähetettiin lähes 10 000 miestä, joista 1 500 kuoli erilaisiin tauteihin. Seminolien ylin johtaja Osceola vangittiin vuonna 1837, mutta hänen kuolemansa 1838 ei lopettanut seminolien vastarintaa, vaan taistelut jatkuivat vuosien ajan etelä-Floridan Everglades-soilla, missä paikallinen calusa-heimo antoi seminoleille aseellista tukea.


title: Seminolit

text: Vuoteen 1842 mennessä Oklahoman intiaaniterritorioon saatiin kuljetettua noin 3 000 seminolea, mutta sota tuli maksamaan liittovaltiolle arviolta 20 miljoonaa dollaria.


title: Seminolit

text: Yhdysvaltain lopettaessa sotatoimet vuonna 1842 Evergladesin suoalueelle jäi asumaan yhä useita satoja seminoleja. Oklahomaan siirretyt seminolit elivät autonomisena kansakuntana ja kärsivät suuresti asuinalueensa olosuhteista. Erääseen merkittävään seminolisukuun kuuluva Wild Cat halusi koko seminolikansan päälliköksi, mutta presidentti James K. Polkin hallitus antoi ymmärtää, että kaikki seminolit aiottiin liittää creekien kansaan. Tulevaisuuden parantamiseksi Wild Cat suunnitteli rotujen välistä liittoutumaa, joka yhdistäisi kaikki eteläisten tasankojen heimot ja karanneet mustat orjat yhdeksi suureksi siirtokunnaksi. Meksikon presidentti Antonio López de Santa Anna lupasi Wild Catille sopivat maat pohjois-Meksikon Coahuilasta vastineeksi siitä, että Wild Catin siirtokunta estäisi Yhdysvaltain puolelta tapahtuvat rajanylitykset. Vaikka siirtokunta lopulta rajoittui Wild Catin seminolien lisäksi vain Mustiin seminoleihin ja noin 500 kickapoo-soturiin, rajavartijat onnistuivat kahden vuoden ajan torjumaan hyökkäykset rajan takaa. Vuonna 1852 suurin osa Wild Catin seminoleista palasi takaisin Oklahomaan.


title: Seminolit

text: Kolmas seminolisota leimahti vuonna 1855, kun ryhmä amerikkalaisia maanmittaajia varasti ja tuhosi seminolien omaisuutta Floridan Great Sypress Swampissa. Armeija osoittautui jälleen voimattomaksi, mutta Oklahoman seminolien toimiessa välittäjinä heidän floridalaiset heimoveljensä suostuivat rauhaan kolmen vuoden sotatilan jälkeen. Seminoleja jäi Floridaan arviolta 300 muiden siirtyessä Oklahomaan. Yhdysvaltain sisällissodassa Oklahoman seminolit jakaantuivat ja taistelivat sekä Pohjoisvaltioiden ja Etelävaltioiden joukoissa. Osa seminoleja pakeni sotaa Texasiin, ja heistä värvättiin rajavartijoita, jotka puolustivat Yhdysvaltain rajaa kymmenen vuoden ajan. Tätä seminolikomppaniaa on jälkeenpäin ylistetty parhaana intiaaneista koostuneena yksikkönä.


title: Seminolit

text: Floridan osavaltio tunnusti seminolien heimon 1957 ja Yhdysvaltojen liittovaltio teki saman seuraavana vuonna 1958. Floridan seminolit puhuvat mikasukia ja he ovat suurimmaksi osaksi chiaha-heimon jälkeläisiä. Oklahoman seminolit puhuvat creekiä. Floridan seminoleilla on alkuperäiskansan asema, joten heitä ei veroteta ja heillä on yksinoikeus kasinoihin Floridassa. Muita rahatulon lähteitä ovat tupakka-ala, turismi, golfkentät, museot sekä Floridan seminolien osaksi omistama Hard Rock Cafe -ravintolaketju.


title: Seminolit

text: Seminolit olivat alun perin osa creek-intiaanien valtioliittoa, joka hallitsi laajoilla alueilla Alabamassa ja Georgiassa. Joskus 1700-luvun jälkipuoliskolla Chattahoocheejoen rannoilla asuvat creekien yhteisöt katkaisivat poliittiset ja sosiaaliset siteensä kaikkiin naapureihinsa ja siirtyivät pohjois-Floridaan. Siellä he espanjalaisten suostumuksella asettuivat uusiin kyliinsä ja heitä alettiin kutsua seminoleiksi. Nimen väitetään juontaneen espanjankielisestä sanasta "cimarrón", joka tarkoittaa "karkuria" tai "kesyttämätöntä". Ensimmäisen kerran nimi "seminole" esiintyi dokumenteissa vuonna 1765. Tuolloin nimellä tarkoitettiin luoteis-Floridaan paennutta pientä creekien leirikuntaa, mutta nopeasti seminoli-nimi levisi myös länteen. Vajaa sata vuotta myöhemmin nimeä käytettiin kaikista Floridan intiaaneista.


title: Seminolit

text: Kaakkoisalueen intiaanien tapaan seminolit olivat alun perin metsästäjä-keräilijöitä joskin karjanhoito lisääntyi 1800-luvulla. Pääasiallinen riista muodostui peuroista, jäniksistä ja muista villeistä eläimistä. Alligaattoreita pyydystäessään seminolit turvautuivat usein tuli-metsästykseen, jossa vedessä uiva otus häikäistiin soihdulla. Tämän jälkeen alligaattori keihästettiin kanootista ja sen vuota laitettiin riippumaan telineille. Floridan seminolit pyydystivät myös manaatteja. Suurista riistaeläimistä he arvostivat eniten mustaa karhua, jonka jälkien löytäminen johti aina välittömään metsästyspartion organisointiin. Karhunlihan ohella seminolit ottivat talteen eläimen rasvan, josta tehty öljy oli merkittävässä asemassa ruoanlaitossa ja eri sairauksien hoitamisessa.


title: Seminolit

text: Muista elinkeinoista voidaan mainita kaupankäynti ja maanviljely. Creekien tavoin seminolit viljelivät maissia, papua ja kurpitsaa.


title: Seminolit

text: Floridan seminolien kylät rakennettiin suoalueille lähelle jokia. Heidän seinättömät "chickee"-majansa katot tehtiin palmettopalmun lehdistä ja rakennelma kiinnitettiin korkeiden puutolppien päälle. Lattiana toimivan puulavan ja suoperäisen maan väliin jäi lähes metrin korkuinen tyhjä tila ja majaan noustiin tikapuita pitkin. Korotettu lattia esti majaa vajoamasta tulvien aikana ja suojeli asukkaita Evergladesin käärmeiltä. Rajuilmojen aikana avoimet seinät suojattiin purjekankaalla tai vuodilla. Tämäntyyppiset rakennukset soveltuivat erinomaisesti Floridan suoalueiden ilmastoon ja niiden rakentaminen oli nopeaa.


title: Seminolit

text: Jo 1770-luvulla luonnontieteilijä William Bartram dokumentoi pohjois-Floridassa sijaitsevista yhdeksästä seminole-kylästä, joissa majoja ympäröivät viljelykset ja puutarhat.


title: Seminolit

text: Seminolit jakaantuivat klaaneihin ja klaanin jäsenyys periytyi äidin puolelta. Puoliso valittiin oman klaanin ulkopuolelta ja myös moniavioisuutta esiintyi kunnes se kiellettiin 1900-luvun aikana. Vaikka seminolit pitivät sopimattomana avioliittoa yhteisöön kuulumattomien kanssa, seka-avioliitot yleistyivät jo 1800-luvun aikana. Klaaneja oli kymmenittäin ja monet niiden jäsenistä kuuluivat useampaan klaaniin. Muita klaaneja merkittävämmässä asemassa olivat "hataka" ja "chiloki", joista ensin mainitulla oli vastuu yhteiskuntaan ja uskontoon liittyvistä asioista jälkimäisen hoitaessa sota-asiat. Myös muilla klaaneilla oli omat vastuulliset tehtävänsä. Osa klaaneista toimii edelleen ja valitsee aina kaksi jäsentä keskuudestaan edustamaan klaaniaan seminolien kansallisessa keskushallinnossa. Tämä lainsäädäntöelin kokoontuu vähintään neljä kertaa vuodessa.


title: Milwaukee Brewers

text: Milwaukee Brewers on yhdysvaltalainen Major League Baseball -joukkue. Se perustettiin vuonna 1969 Seattle Pilots -nimellä, mutta jo yhden kauden jälkeen seura siirtyi uuden nimisenä Milwaukeehen. Vuoteen 1997 saakka se pelasi American Leaguessa mutta siirtyi seuraavana vuonna National Leagueen. Joukkueen kotikenttä on Miller Park.


title: Milwaukee Brewers

text: Brewers on pelannut vain yhden kerran World Seriesissa eli MLB:n loppuottelussa: vuonna 1982 se hävisi St. Louis Cardinalsille otteluvoitoin 3–4.


title: Sippurasti

text: Sippurasti ry (SipRa) on kouvolalainen suunnistusseura. Seurassa voi harrastaa suunnistusta, hiihtosuunnistusta, pyöräsuunnistusta ja tarkkuussuunnistusta. Vuonna 2010 Sippurasti, Kouvolan Rasti -72, Kuusankosken Urheiluseura ja Kouvolan Varuskunnan Urheilijat perustivat yhteisen edustusseuran, jonka nimeksi tuli Kouvolan Suunnistajat. Vuoden 2014 alussa kaikki Sippurastin suunnistustoiminta siirtyi Kouvolan Suunnistajiin.


title: Sippurasti

text: Sippurasti voitti vuonna 1978 Venlojen viestin. Hiihtosuunnistuksen maailmanmestari Mirja Puhakka edusti seuraa.


title: Sippurasti

text: Sippurasti järjesti Sippu-Jukolan Anjalankosken Sippolassa vuonna 2005. Tapahtuma oli samalla Anjalankosken kaupungin 30-vuotisjuhla.


title: Sippurasti

text: Sippurasti, Inkeroisten Terho ja Keskilaakso-lehti järjestävät kaikille avoimia kuntosuunnistuksia keskisen Kymenlaakson alueella keskiviikkoisin huhtikuusta lokakuuhun.


title: Castro Valley

text: Castro Valley on Yhdysvalloissa Kaliforniassa Alamedan piirikunnassa sijaitseva paikkakunta, joka ei ole itsenäinen kunta vaan väestötilastoa varten määritelty paikka, niin sanottu Census designated place. Paikkakunnalla on runsaasti maineikkaita Eichler-taloja, jotka uudistivat kalifornialaista asumistyyliä.


title: Castro Valley

text: Castro Valley on saanut nimensä meksikolaisen sotilaan Guillermo Castron mukaan, jonka omistuksiin alue aikoinaan kuului. Vielä 1940–1950-luvuilla seudulla oli runsaasti kanankasvatukseen keskittyviä tiloja, mutta sen jälkeen siitä kehittyi lähiseudun työpaikkojen työntekijöiden asuinalue.


title: Castro Valley

text: Vuonna 2000 paikkakunnan väkiluku oli 57 292. Castro Valleylla ei ole itsenäistä kunnallishallintoa vaan se on Alamedan piirikunnan hallinnon alainen. Asukkaat ovat äänestyksissä hylänneet mahdollisuuden itsenäiseen kuntamuotoon.


title: Castro Valley

text: Ennen eurooppalaisten siirtolaisten tuloa seudulla asui ohlone-heimon alaheimon chocheño-intiaaneja.


title: Castro Valley

text: Metallican edesmennyt basisti Cliff Burton oli syntynyt Castro Valleyssä.


title: Madagaskarin taistelu

text: Madagaskarin taistelu eli operaatio Ironclad (suom. "Panssarilaiva"), oli liittoutuneiden hyökkäys Vichyn Ranskan hallinnoimalle Madagaskarille toisessa maailmansodassa. Taistelut alkoivat 5. toukokuuta 1942, ja loppuivat vasta 6. marraskuuta. Taistelu päättyi liittoutuneiden voittoon.


title: Madagaskarin taistelu

text: Japanin laivaston sukellusveneet partioivat Intian valtamerellä vapaasti Kaakkois-Aasian valloituksen jälkeen. Madagaskar olisi tarjonnut sataman Japanin laivastolle, jos se olisi pyrkinyt jatkamaan valloituksiaan länteen. Madagaskarille sijoittuneet japanilaiset sukellusveneet olisivat vaikeuttaneet merkittävästi tai peräti katkaisseet Hyväntoivonniemen merireitin ja siten vaarantaneet Ison-Britannian Pohjois-Afrikassa olleen 8. armeijan huollon.


title: Madagaskarin taistelu

text: Lisäksi maaliskuussa 1942 Japanin laivasto-osasto tunkeutui Intian valtamerelle, mikä aiheutti Brittiläisen Itäisen laivaston siirtymisen Intian valtameren koillisosista ja laivaston kotisatama jouduttiin siirtämään aina Kilindiin Brittiläiseen Itä-Afrikkaan (nykyiseen Keniaan).


title: Madagaskarin taistelu

text: Liittoutuneiden laivasto-osastoon kuuluivat lentotukialukset "HMS Illustrious" ja "HMS Indomitable", taistelulaivat "HMS Ramillies" sekä risteilijät "HMS Hermione" ja "HMS Devonshire". Raskaiden taisteluyksiköiden saattajina olivat hävittäjät "HMS Active", "HMS Anthony", "HMS Duncan", "HMS Inconstant", "HMS Javelin", "HMS Laforey", "HMS Lightning", "HMS Lookout", "HMS Pakenham", "HMS Paladin" ja "HMS Panther" sekä fregatteja, korvetteja ja kuljetusaluksia. Lisäksi oli Australian laivaston hävittäjä "HMAS Norman".


title: Madagaskarin taistelu

text: Vichyn Ranskan laivasto-osastoon kuului kaksi aseistettua kauppalaivaa, kaksi sluuppia sekä viisi sukellusvenettä (muun muassa "Béveziers", "Héros" ja "Monge"). Alueella toimi lisäksi japanilaisia sukellusveneitä ("I-10", "I-16", "I-18", "I-20") ja pienoissukellusveneitä ("M-16b" ja "M-20b").


title: Madagaskarin taistelu

text: Liittoutuneet päättivät suorittaa maihinnousun Madagaskarille ja siitä vastaisi Britannian laivasto ja armeija. Maihinnousujoukon komentajaksi määrättiin brittien merijalkaväen kenraalimajuri Robert Sturges ja tarvittavat alukset suojaavine osastoineen koottiin pääosin Force H:sta, Kotilaivastosta ja Brittien Itäisestä laivastosta. Noin 50 aluksesta koostuvan laivasto-osaston komentajaksi määrättiin kontra-amiraali Edward Neville Syfret.


title: Madagaskarin taistelu

text: Etelä-Afrikan ilmavoimien suoritettua useita tiedustelulentoja brittien 5. Jalkaväkidivisioonan 17. Jalkaväkiprikaati sekä 13. Jalkaväkiprikaati yhdessä brittien 29. Jalkaväkiprikaatin ja brittien merijalkaväen 5 Commando kanssa suorittivat maihinnousun saaren pohjoiskärkeen Courrierin lahteen ja Ambararatan lahteen. Maihinnousupaikat olivat hieman länteen Madagaskarin tärkeimmästä satamasta Diego Suarezista. Samanaikaisesti suoritettiin itärannikolle harhautushyökkäys.


title: Madagaskarin taistelu

text: Hyökkääjien ilmasuoja muodostui laivaston ilmavoimien Fairey Albacore, Grumman Martlet ja Fairey Swordfish koneista sekä pienestä määrästä Etelä-Afrikan ilmavoimien koneita. Koneet hyökkäsivät pääasiassa Vichyn Ranskan laivaston kimppuun estäen sitä tukemasta puolustajien taistelua.


title: Madagaskarin taistelu

text: Puolustautuvia Vichyn Ranskan joukkoja komensi kenraalikuvernööri Armand Léon Annet, jolla oli käytettävissään noin 8 000 sotilasta, joista noin 6 000 oli paikallisista koottuja joukkoja. Loppuosa koostui pääosin senegalilaisista joukoista. Joukoista oli 1 500–3 000 sotilasta oli sijoitettu Diego Suarezin alueelle. Saaren laivasto sekä ilmapuolustus oli joko vähäistä tai sitten vanhentunutta. Ainoastaan kahdeksan rannikkopatteria, kaksi aseistettua kauppalaivaa, kaksi sluuppia, viisi sukellusvenettä sekä 17 Morane-Saulnier 406 hävittäjää ja kymmenen Potez 63 -pommikonetta.


title: Madagaskarin taistelu

text: Diego Suarez antautui maihinnousujoukoille 7. toukokuuta, mutta pääosa puolustautuneista Vichyn joukoista vetäytyi etelään. Japanilaiset sukellusveneet saapuivat alueelle kolme viikkoa myöhemmin 29. toukokuuta. "I-10" lähettämä tiedustelukone havaitsi taistelulaiva "HMS Ramilliesin" Diego Suarezin satamassa. Kone kuitenkin havaittiin ja Ramillies vaihtoi ankkuriapaikkaa.Sukellusveneet "I-16" ja "I-20" lähettivät matkaan kaksi pienoissukellusvenettä, joista toisen onnistui tunkeutua satamaan ja laukaista kaksi torpedoa korvettien syvyyspommeista huolimatta. Torpedoista toinen vaurioitti vakavasti "HMS Ramilliesia" ja toinen upotti öljytankkeri "British Loyaltyn".


title: Madagaskarin taistelu

text: Pienoissukellusvene "M-20b":n miehistö luutnantti Saburo Akieda ja aliupseeri Masami Takemoto ajoivat sukellusveneensä rantaan Nosy Antalikelyssä ja pakenivat sisämaahan ja sieltä noutopaikkaan Cape Amberin lähistölle. Japanilaisten reitistä saatiin tieto heidän ostettuaan ruokaa ja kumpikin sai surmansa merijalkaväen kanssa syntyneessä tulitaistelussa kolme päivää myöhemmin. Toinen pienoissukellusvene ("M-16b") tuhoutui kovassa merenkäynnissä.


title: Madagaskarin taistelu

text: Taistelut jatkuivat usean kuukauden ajan. Kesän kuluessa brittien 5. Divisioonan joukot siirrettiin Intiaan ja 22. kesäkuuta Itä-Afrikan prikaati (King’s African Rifles) saapui Madagaskarille. Vahvennettu Etelä-Afrikan 7. Motorisoitu prikaati ja Rhodesian 27. Jalkaväkiprikaati rantautuivat muutamaa viikkoa myöhemmin.


title: Madagaskarin taistelu

text: 29. Prikaati ja vahvennettu 22. Prikaati suorittivat maihinnousun Majungaan 10. syyskuuta saattaakseen taistelutoimet päätökseen ennen sadekauden alkamista. Vichyn joukot olivat tehneet runsaasti murroksia pääteille ja onnistuivat niiden avulla hidastamaan maihinnousseiden joukkojen etenemistä sisämaahan. Liittoutuneiden joukot onnistuivat kuitenkin valtaamaan saaren pääkaupungin Tananariven ja sitten Ambalavaon kaupungin. Tämän jälkeen oli enää Andriamanalinan valtaus 18. lokakuuta.


title: Madagaskarin taistelu

text: Vichyn joukot antautuivat 8. marraskuuta lähellä Ilhosya saaren eteläosassa.


title: Madagaskarin taistelu

text: Maihinnousussa Diego Suareziin liittoutuneet kärsivät noin 500 sotilaan tappiot kaatuneina ja haavoittuneina ja sen jälkeisissä taisteluissa kaatui vielä noin 30 sotilasta ja haavoittui 90 10. syyskuuta mennessä.


title: Madagaskarin taistelu

text: Madagaskarin hallinto siirrettiin Vapaan Ranskan kenraalille Paul Legentilhommelle.


title: Imeläkirsikka

text: Imeläkirsikka eli makeakirsikka ("Prunus avium"), aikaisemmin "linnunkirsikkapuu", on kirsikoiden "Cerasus"-alasukuun kuuluva puu, jossa kasvaa kirsikoita, punaisia luumarjoja. Se kasvaa villinä Euroopan keski- ja eteläosissa Ruotsia myöten, Pohjois-Afrikassa ja Aasian länsiosassa.


title: Imeläkirsikka

text: Imeläkirsikka voi kasvaa leikkaamattomana 15–30 metriä korkeaksi. Lehdet ovat soikeat, 7–14 senttimetriä pitkät ja 4–7 cm leveät. Niissä on heleän punainen tai oranssi syysväri. Kukat ovat puhtaan valkoiset. Hedelmä on halkaisijaltaan 1–2 cm punainen marja, jossa on suurehko kova siemen.


title: Imeläkirsikka

text: Imeläkirsikkaa on viljelty ainakin pronssikaudelta alkaen. Useimmat tuoreena syötäväksi jalostetut kirsikkalajikkeet ovat tätä lajia; hapankirsikkaa käytetään lähinnä hilloihin, mehuihin ja leivontaan. Kirsikkapuun puuainesta käytetään soittimiin ja huonekaluihin. Kasvia kasvatetaan myös koristeena sen upeiden valkoisten kukkien takia.


title: Marssi (musiikki)

text: Marssimusiikki on musiikin alalaji, jonka tunnusomainen piirre on voimakas, säännöllinen rytmi ja jota perinteisesti ovat esittäneet armeijan joukko-osastoon osana kuuluvat sotilassoittokunnat. Sotilasmusiikkia on tarkoituksella käytetty myös vihollisen pelottamiseen ja omien joukkojen innoittamiseen sekä yhteenkuuluvuuden lisäämiseen.


title: Marssi (musiikki)

text: Marsseja voidaan säveltää missä tahansa tahtilajissa, mutta yleisimmät tahtilajit ovat 4/4 ja 2/2. Modernien marssien tempo on yleensä noin 120 iskua minuutissa. Tästä on kiittäminen Napoleonia, joka halusi marssin avulla liikuttaa joukkojaan nopeammin paikasta toiseen. Vanhemmissa brittiläisissä marsseissa on hitaampi tempo.


title: Isonietospensas

text: Isonietospensas ("Deutzia scabra") on hortensiakasveihin kuuluva valkokukkainen pensas. Se elää luonnonvaraisena Kiinassa ja Japanissa.


title: Isonietospensas

text:
Isonietospensas kasvaa 1–2 metriä korkeaksi.
Sen lehdet ovat 5–10 cm pitkät ja viitisen senttiä leveät, ja sijaitsevat oksissa vastakkain pareittain. Niissä on voimakkaat uurteet lehtisuonten kohdalla. Kukat ovat valkoiset, harvoin vaaleanpunaiset ja kasvavat terttuina lähellä oksaa. Hedelmät muistuttavat ruskeita mustikoita, ja ne säilyvät pensaassa koko talven.


title: Tell as-Sawwan

text: Tell as-Sawwan oli varhainen linnoitettu kylä nykyisessä Irakissa, 110 km Bagdadista luoteeseen melko lähellä Samarraa. Paikka sijaitsee Pohjois- ja Keski-Mesopotamian rajalla sadeviljelyrajan eteläpuolella.


title: Tell as-Sawwan

text: Tell as-Sawwan oli Keski-Mesopotamiassa Tigrisjoen varrella ehkä noin 6300–6100 eaa. tai noin 5500 eaa sijainnut kylä. Paikka kiinnostaa arkeologeja, koska se näyttää liittyvän kaupunkikeskuksia edeltävään kehitykseen. Paikalle syntyi vallihaudan ja muurien ympäröimä kylä, jonka asukkaat elivät kasteluviljelyllä ja varastoivat viljaa. Kylässä tunnettiin saviastioiden teko ja kuparin työstö. Pienoisveistoksista päätellen siellä harjoitettiin hedelmällisyyskulttia. Tel es-Sawwanin kylä liittyi laajempaan Samarran kulttuuriin, jonka katsotaan olevan Lähi-idän sivilisaatiokehityksen esivaihe ja jonka etelärajalla Tell as-Sawwan sijaitsi.


title: Tell as-Sawwan

text: Tell as-Sawwanin kylän asukkaat elättivät itseään muun muassa viljan kasteluviljelyllä. Kylän I kerrostumassa noin vuodelta 6300 eaa. paikka liittyi varhaiseen Hassunan maanviljelykulttuuriin, jolloin sen ympärillä oli vallihauta. II kerrostumaan liittyy kupariesineitä ja hautoja, alabasteriveistoksia ja naisia, luultavasti hedelmällisyyden jumalatarta esittäviä saviveistoksia. Tel Es-Sawwanin temppeli tältä ajalta käsitti 17 huonetta. Muuten hautaukset ja rakennukset viittaavat tasa-arvoon, paitsi yksi, ehkä päällikön hauta. Muurit ja ”nykyaikaiset” T:n muotoisen pohjakaavan omaavat rakennukset ilmestyivät paikan kerrostumaan IIIA noin 6100 eaa. tai 5400 eaa. Joidenkin mukaan muurit olisivat suojaksi villipetoja vastaan, mutta todennäköisempi selitys on puolustautuminen. Muurissa oleva L-mutkan tekevä sisäänkäynti mahdollisti saapujien tulittamisen ylhäältä muureilta.


title: Irina Šilova

text: Irina Šilova (s. 1960) valkovenäläinen kivääriampuja, maailmanmestari ja olympiavoittaja.


title: Irina Šilova

text: Šilova voitti olympiakultaa 10 m ilmakiväärissä Soulissa 1988. MM-kilpailuissa hän on saavuttanut kolme kultaa ja kaksi pronssia.


title: Milo Hamilton

text: Leland Milo Hamilton (2. syyskuuta 1927 Fairfield, Iowa – 17. syyskuuta 2015) oli yhdysvaltalainen urheiluselostaja, joka tunnettiin erityisesti baseball-otteluiden selostuksistaan.


title: Milo Hamilton

text: Uransa radiossa Hamilton aloitti palvellessaan laivastossa vuonna 1945 Yhdysvaltain puolustusvoimien radioverkossa sijoituspaikkanaan Guam. Hän opiskeli Iowan yliopistossa ja kolme vuotta valmistumisensa jälkeen hänestä tuli St. Louis Brownsien otteluiden radioselostaja. Urallaan hän selosti myös St. Louis Cardinalsien, Chicago Cubsien, Chicago White Soxien, Atlanta Bravesien, Pittsburgh Piratesien ja Houston Astrosien baseballotteluita.


title: Milo Hamilton

text: Baseballin lisäksi Hamilton selosti koripalloa, amerikkalaista jalkapalloa, golfia ja nyrkkeilyä.


title: Milo Hamilton

text: Milo Hamilton nimettiin Radio Hall of Fameen vuonna 2000.


title: Ramones Mania

text: Ramones Mania on vuonna 1988 julkaistu Ramonesin kokoelma-albumi, joka on ensimmäinen Yhdysvalloissa kultaa myynyt (500 000 kpl) yhtyeen albumi.


title: Spit It Out

text: Spit It Out on yhdysvaltalaisen metalliyhtye Slipknotin single vuodelta 2000. Kappaleesta on tehty musiikkivideo. Yhtyeen soittaessa kappaletta konserteissa laulaja Corey Taylor käskee kaikki yleisöstä kyykkyyn maahan ja hyppäämään ylös käskystä "Jump the fuck up!". Kappaleesta on tullut yksi Slipknotin live-esiintymisten vakiokappaleista ja lopun kohokohdista.


title: Stratonike

text: Stratonike () voi viitata seuraaviin henkilöihin:


title: Stratonike

text: Stratonike voi myös viitata seuraaviin mytologisiin hahmoihin:


title: Lasse Pajunen

text: Lasse Pajunen (s. 16. marraskuuta 1956, Lohja) on suomalainen, Lohjalta kotoisin oleva freelancenäyttelijä. Pajunen on esiintynyt lukuisissa musiikkinäytelmissä, mm. Turun kaupunginteatterin tuotannoissa Elisabeth ja Thorin vasara. Pajunen on myös ollut mukana Savonlinnan oopperajuhlien tuotannoissa.


title: Lasse Pajunen

text: Tällä hetkellä Pajunen toimii freelancenäyttelijänä Turun seudulla ja näyttelee Helsingin kaupunginteatterin tuotannossa Rebecca.


title: Epäilys (kirja)

text: Epäilys () on yhdysvaltalaisen kirjailijan Stephenie Meyerin luomaan suosittuun "Houkutus"-kirjasarjaan kuuluva fantasiakirja, joka julkaistiin alkuperäiskielellä vuonna 2007. Se jatkaa Isabella "Bella" Swanin ja vampyyri Edward Cullenin rakkaustarinaa. "Epäilys" on kirjasarjan kolmas osa. Sitä edelsi "Uusikuu" (2006), ja sen tarinaa jatkaa neljäs osa "Aamunkoi" (2008). Suomeksi "Epäilys" julkaistiin vuonna 2008 Pirkko Biströmin kääntämänä ja WSOY:n kustantamana. Kirjan pohjalta on tehty samanniminen elokuva.


title: Epäilys (kirja)

text: Samaan aikaan kun Seattlea ravistelee kaamea murha-aalto, jonka merkit viittaavat vampyyreihin, Forksissa Bella Swan ja Edward Cullen ovat palanneet yhteen ja valmistautuvat päättämään lukiotaipaleensa. Heidän suhdettaan painaa kuitenkin Bellan halu mennä tapaamaan ystäväänsä Jacob Blackia. Edward on vastahakoinen päästämään tyttöä vaaralliseksi uskomansa Jacobin luo. Bella onnistuu vakuuttamaan Edwardin Jacobin turvallisuudesta ja alkaa jälleen viettää aikaa tämän luona La Pushissa. La Pushissa Bella oppii lisää ihmissusista ja heimon historiasta. Bella kertoo Jacobille muuttuvansa vampyyriksi lukion jälkeen ja Jacob alkaa käyttämään selvempiä keinoja ilmaistakseen rakkautensa Bellaa kohtaan. Bella kuitenkin rakastaa Jacobia vain ystävänä, joka raastaa molempien sydäntä. Alice näkee näyn, jonka mukaan vampyyri Victoria on palannut Forksiin kostamaan Bellalle kumppaninsa kuoleman.


title: Epäilys (kirja)

text: Bella tajuaa Victorian olevan vastuusta Seattlen verisistä tapahtumista. Victoria, joka janoaa kostoa kuolleen miesystävänsä Jamesin puolesta, on koonnut vastasyntyneistä eli vasta vampyyreiksi muuttuneista vampyyreista koostuvan verenhimoisen armeijan, joka suuntaa kohti Forksia tappaakseen Bellan. Taistellakseen yhteistä vihollista vastaan Cullenit sekä Samin ja Jacobin johtamat La Pushin ihmissudet tekevät välirauhan ja sopivat taistelevansa yhdessä Victoriaa vastaan. Bella, Jacob ja Edward matkustavat vuorille, missä heidän on määrä piilotella taistelun aikana yhdessä ihmissusi Sethin kanssa.


title: Epäilys (kirja)

text:
Vuorilla Bella suutelee Jacobia ja tajuaa olevansa rakastunut sekä Edwardiin että Jacobiin. Pian Jacobin lähdön taistelemaan vastasyntyneitä vastaan Victoria tulee paikalle nuoren vampyyrin kanssa. Edward ja Seth taistelevat Victoriaa ja nuorempaa vampyyria vastaan ja voittavat lopulta. Samaan aikaan vampyyrit ja ihmissudet tuhoavat Victorian vampyyriarmeijan. Edward hyväksyy Bellan rakkauden Jacobia kohtaan. Bella kuitenkin tajuaa Edwardin olevan kaikkein tärkein ihminen hänen elämässään ja päättää jättää Jacobin hänen vuokseen. Bella suostuu myös menemään naimisiin Edwardin kanssa Alicen järjestämissä häissä, joissa voisi samalla hyvästellä perheensä ja ystävänsä lopullisesti. Loukkaantunut ja sydämensä särkenyt Jacob lähtee Forksista sutena.
Stephenie Meyerin mukaan "Epäilyksen" kannessa kuvattu punainen nauha symboloi Bellan siteitä vanhaan elämäänsä. Hänen mukaansa Bella uskoo voivansa jättää helposti vanhan elämänsä taakseen. Todellisuudessa tämä ei ole kuitenkaan niin yksinkertaista kuin Bella uskoo, sillä hänellä on yhä useita siteitä vanhaan maailmaansa.


title: Epäilys (kirja)

text: Meyerin mukaan "Epäilystä" innoitti englantilaisen kirjailijan ja runoilijan Emily Brontën romaani "Humiseva harju", ja "Epäilys" sisältää useita viittauksia kyseiseen romaaniin. Meyer on myös koonnut kotisivustolleen niin kutsun soittolistan, jonka kappaleet ovat erityisesti innoittaneet "Epäilyksen" kohtauksia.


title: Epäilys (kirja)

text: "Epäilys" on "Houkutus"-kirjasarjan kolmas osa. Sitä edeltävät sarjan ensimmäinen osa "Houkutus" vuodelta 2005 ja toinen osa "Uusikuu" vuodelta 2006. Sarjaan kuuluu lisäksi vuonna 2008 ilmestynyt neljäs osa "Breaking Dawn", jonka suomennos ilmestyi lokakuussa 2009 nimellä "Aamunkoi".


title: Epäilys (kirja)

text: Bree Tannerin lyhyt elämä ("The Short Second Life of Bree Tanner") on lyhyt novelli (novella), jonka on kirjoittanut kirjailija Stephenie Meyer ja se kuuluu "Houkutus - kirjasarjaan". Se kertoo vastasyntyneestä vampyyristä nimeltä Bree Tanner, joka esiintyy ensimmäisen ja viimeisen kerran "Epäilyksessä". Bree on nuori, yksi Victorian luomista vampyyreistä tämän vastasyntyneiden vampyyrien armeijaan, joiden tehtävänä on tuhota Cullenit. Kirja on kirjoitettu Breen näkökulmasta, vaikka koko kirjasarja on suurimmaksi osaksi kirjoitettu päähenkilön, Bella Swanin, näkökulmasta. Meyer antoi ohjaaja David Sladen, käsikirjoittaja Melissa Rosenbergin ja muutaman näyttelijän lukea kirjan tarinan kirjaan perustuvan elokuvan "Twilight – Epäilys" ollessa tuotannossa. Se julkaistiin 5. kesäkuuta 2010 Yhdysvalloissa ja 11. kesäkuuta 2010 Suomessa.


title: Epäilys (kirja)

text: Summit Entertainment on kuvannut elokuvia "Houkutus"-kirjasarjan pohjalta. Ensimmäinen elokuva "Twilight – Houkutus" valmistui vuonna 2008, ja toinen elokuva "Twilight – Uusikuu" sai ensi-iltansa marraskuussa 2009. Myös "Epäilyksen" pohjalta on suunnitteilla elokuva, jonka maailmanensi-ilta on alustavasti asetettu päivämäärälle 30. kesäkuuta 2010. "Twilight – Uusikuu" -elokuvan ohjaaja Chris Weitz ei jatka ohjaajana, sillä hänen on määrä olla kolmannen elokuvan kuvausten alkaessa yhä työstämässä "Twilight – Uuttakuuta". Kahteen edelliseen elokuvaan käsikirjoituksen laatinut Melissa Rosenberg on palkattu käsikirjoittamaan myös "Twilight – Epäilys". Meyer on lupautunut konsultoimaan elokuvan tekoa. Huhtikuussa 2009 Summit Entertainment ilmoitti brittiläisen ohjaajan David Sladen ohjaavan "Twilight – Epäilyksen". Elokuvan pääosissa jatkavat Kristen Stewart, Robert Pattinson ja Taylor Lautner.


title: Epäilys (kirja)

text: Ensimmäisellä myyntiviikollaan "Epäilys" myi lähes 250 000 kappaletta, ja se nousi "USA Today" -lehden myyntilistan kärkipaikalle tiputtaen paikalta "Harry Potter" -kirjasarjan seitsemännen osan "Kuoleman varjelukset". Kriitikoilta kirja sai ristiriitaisen vastaanoton. Esimerkiksi LoveVampires-internetsivusto piti teosta erittäin hyvänä ja antoi sille neljä tähteä viidestä, mutta mainitsi kuitenkin aikuisten lukijoiden saattavan tympääntyä romaanin "angstin" täyttämään teiniromanssiin. "School Library Journalin" Anne Rouyer kehui teosta muun muassa Meyerin "tehokkaasta ja intensiivisestä" ensirakkauden kuvauksesta ja sarjan uudenlaisesta sensuaalisuudesta, mutta kritisoi vastasyntyneiden vampyyrien tarinan tuntuvan jälkilisäykseltä ja mainitsi ihmissusien ja vampyyrien syntytarinoiden hidastavan romaania. DearAuthor-nettisivuston kriitikko puolestaan antoi "Epäilykselle" arvosanaksi C-, kutsui sitä "Uusikuutakin" suuremmaksi pettymykseksi ja piti esimerkiksi Bellan ja Jacobin välille kehittyvää romanttista suhdetta keinotekoisen tuntuisena. "Portti"-lehden Marianna Leikomaan mukaan kirjan olisi voinut jättää kirjoittamatta: pääjuoni ei etene ja kaikki on nähty aiemmin. Kirjailijan tapa toistaa itseään on äärimmäisen ärsyttävä. Arvostelijan mukaan kirjan vuoropuhelu on epäuskottavaa ja Bellan teiniangsti vaikuttaa suorastaan naurettavalta.


title: Epäilys (kirja)

text: "Blast Magazinen" Kellan Rice kritisoi "Epäilystä" sekä Bellan hahmoa seksistisiksi ja piti kirjassa kuvattuja Bellan ihmissuhteita Edwardin ja Jacobin kanssa epäterveinä. Hän myös katsoi Meyerin romantisoivan ja ihannoivan epäterveitä suhteita. Marianna Leikomaan mukaan Meyerin tarjoama täydellisen miehen malli on lähinnä vastenmielinen ja pelottava. Edward on sairaalloisen mustasukkainen, jopa väkivaltainen. Bellan ympäristön miehet komentavat häntä mielensä mukaan.


title: Vengaboys

text: Vengaboys on alankomaalainen eurodancea esittävä yhtye. Tuottajakaksikko Wessel van Diepenin ja Dennis van den Driesschenin ideoima yhtye nautti kaupallista menestystä 1990- ja 2000-lukujen taitteessa. Sen tunnetuimmat hitit olivat Britannian singlelistan ykkösiksi nousseet ”Boom Boom Boom Boom!!” ja ”We're Going to Ibiza”. Arvioiden mukaan yhtyeen levyjä on myyty maailmanlaajuisesti 15 miljoonaa levyä. Myös ”We Like to Party"”" menestyi kohtuullisesti, ja se nousi Britannian singlelistan kolmoseksi.


title: Vengaboys

text: Vengaboysin muodosti neljä mukaan valittua tanssijaa Kim Sasabone, Denise van Rijswijk, Robin Pors ja Roy den Burger.


title: Vengaboys

text: Kappale ”We're Going to Ibiza"”" on uusintaversio Typically Tropicalin hitistä ”Barbados"”" vuodelta 1975. Pirkka-Pekka Petelius levytti kappaleen vuonna 1985 suomeksi nimellä ”Lellelle”.


title: Nikkelisulfaatti

text: Nikkelisulfaatti tai nikkeli(II)sulfaatti on veteen liukeneva nikkelin sulfaatti, jonka kaava on NiSO. Se on karsinogeeninen aine ja myrkyllinen vesieliöille. Yhdisteellä on kaksi kidevedellistä muotoa: heksahydraatti NiSO·6HO ja heptahydraatti NiSO·7HO. Nämä ovat väriltään sinisiä tai vihertäviä. Keltaista vedetöntä muotoa tuotetaan kuumentamalla ainetta 330 asteeseen. Heksahydraatissa on nikkeliä 22,3%.


title: Nikkelisulfaatti

text: Nikkelisulfaattia valmistetaan rikkihapon ja metallisen nikkelin tai nikkelioksidin tai nikkelikarbonaatin välisellä reaktiolla. Yhdisteen käyttökohteita ovat niklaus, metallien värjäys sekä käyttö katalyyttinä kemiallisissa prosesseissa.


title: Lajos Nagy

text: Lajos Nagy (15. maaliskuuta 1897 Nagyvárad, Itävalta-Unkari – 10. joulukuuta 1946 Budapest, Unkari) oli unkarilainen arkeologi ja akateemikko. Hän teki kaivauksia Aquincumin roomalaiskaupungin alueella 1920- ja 1930-luvuilla ja toimi myös Aquincumin museon johtajana. Hän löysi Aquincumin siviilikaupungin kaivauksissa vuonna 1931 yhdet parhaiten säilyneistä antiikin aikaisista vesiuruista. Hän on tutkinut myös kelttiläisten eraviskien linnoitusta Gellértinvuoren laella.


title: Timarkhos

text: Timarkhos oli miletoslainen ylimys, joka julistautui Persian kuninkaaksi.


title: Timarkhos

text: Timarkhos oli kotoisin Miletoksesta. Hän oli seleukidien Antiokhos IV:n ystävä. Timarkhoksen nimitti Meedian satraapiksi joskus ennen vuotta 162/161 eaa. luultavasti hallitsijana toiminut Lysias. Timarkhos kokosi armeijan ja liittoutui Armenian Artaksiaan kanssa. Tämän jälkeen hän julistautui kuninkaaksi. Roomassa Timarkhos tunnustettiin kuninkaaksi, ehkä koska tämä lahjoi senaatin. Timarkhos hyväksyttiin kuninkaana ainakin Ekbatanassa, Seleukeiassa ja ehkä myös Nisibisissä. Timarkhos valtasi Babylonian, mutta Demetrios I Soter sai hänet vangiksi. Demetrios antoi teloituttaa Timarkhoksen.


title: Timarkhos

text: Timarkhos muistettiin vielä vuosisatojen päästä Miletoksessa, jossa eräs hänen jälkeläisensä antoi kaivertaa hänen nimensä erääseen alttariin.


title: Scarlett Byrne

text: Scarlett Byrne (s. 6. lokakuuta 1990, Hammersmith, Lontoo) on brittiläinen näyttelijä. Hän on esittänyt Harry Potter -elokuvissa Pansy Parkinsonia. Byrne näyttelee ensimmäisen kerran elokuvassa "Harry Potter ja puoliverinen prinssi". Hän näyttelee osaa myös kahdessa viimeisessä elokuvassa "Harry Potter ja kuoleman varjelukset, osa 1" ja "osa 2".


title: Animal Crossing (elokuva)

text: Dōbutsu no Mori (, "Gekijōban Dōbutsu no Mori") eli vapaasti suomennettuna Eläinten metsä on Nintendon "Animal Crossing"-pelisarjaan pohjautuva anime-elokuva. Se pohjautuu enimmäkseen Nintendo DS:n "" -peliin, joskin ihmishahmot (jotka pelissä vastaavat pelaajien omia hahmoja) ovat uusia.


title: Animal Crossing (elokuva)

text: Päähenkilö on Ai-niminen tyttö, joka muuttaa eläinten asuttamaan kylään, ja asettuu nopeasti taloksi ja ystävystyy eri eläinten kanssa. Hän tapaa myös kylässä asuvan pojan, Yūn.


title: Anna Shaffer

text: Anna Shaffer (s. 15. toukokuuta 1992 Iso-Britannia) on brittiläinen näyttelijä. Hän on näytellyt Romilda Vanea elokuvassa "Harry Potter ja puoliverinen prinssi".


title: Posenin provinssi

text: Posenin provinssi () oli Preussin kuningaskunnan itäinen provinssi vuosina 1815–1920. Provinssi oli noin 29 000 neliökilometrin suuruinen ja sen asukasluku oli vuonna 1910 noin 2,1 miljoonaa. Sen pääkaupunki oli Posen. Muihin suuriin kaupunkeihin lukeutuivat Bromberg, Schneidemühl ja Gnesen.


title: Posenin provinssi

text: Saksan keisarikunnan hävittyä ensimmäisessä maailmansodassa siirtyi Posenin provinssi täysin saksankielisiä raja-alueita lukuun ottamatta Puolalle. Toisessa maailmansodassa osana Puolan offensiivia vuonna 1939 alue siirtyi jälleen Saksan hallintaan, silloin nimellä "Reichsgau Wartheland". Vuonna 1945 alue liitettiin kokonaan osaksi Puolaa ja nykyisin alue on Ison-Puolan voivodikunta.


title: Posenin provinssi

text: Posenin provinssin asukasluku vuonna 1910 oli 2 099 831, mikä oli 5,2 prosenttia koko Preussin asukasluvusta. Provinssin suurin väestöryhmä oli puolalaiset. Vuonna 1910 puolankielisiä oli provinssin asukkaista 63,5 prosenttia. Puolan kielen jälkeen puhutuimpia kieliä olivat saksa ja jiddiš. Suurin osa, vuonna 1910 67,7 prosenttia, provinssin asukkaista kuului katoliseen kirkkoon. Evankelisia asukkaista oli 30,8 prosenttia ja juutalaisia 1,3 prosenttia.


title: Täyskäsi-Kid

text: Täyskäsi-Kid ("The Cincinnati Kid") on pokerin maailmasta realistisesti kertova elokuva vuodelta 1965. Nimiroolissa on Steve McQueen ("Kid") ja muissa rooleissa aikakauden tunnetuimpia tähtiä, kuten Edward G. Robinson "Mies" ("The Man"), Joan Blondell "Lady Fingers" ja Karl Malden "Shooter". Elokuvan tunnuskappaleen esittää Ray Charles. Kahden miehen välinen korttipeli käsittää lähes koko elokuvan keston. Elokuvassa pelataan Viiden kortin avopokeria.


title: Täyskäsi-Kid

text: Lady Fingers jakaa Miehelle , Kidille . Kid panostaa 500 dollaria ja Mies katsoo. Mies saa ja Kid . Kidin panos 1 000 dollaria ja Mies nostaa 1 000 dollaria. Kid katsoo. Lady Fingers jakaa Miehelle ja Kid saa . Kid panostaa 3 000 dollaria ja Mies katsoo.


title: Täyskäsi-Kid

text: Miehen viimeinen kortti on ; Kid saa . Kid katsoo. Mies panostaa 1 000 dollaria. Kid nostaa 3 500 dollaria ja on todellisuudessa "all in". Mies ottaa lompakostaan vielä 5 000 dollaria ja nostaa. Mies hyväksyy Kidiltä velkakirjan (muuten pelissä olisi ollut tunti aikaa hankkia rahat jostain) ja Kid katsoo. Mies kääntää saaden värisuoran . Kid paljastaa , häviten täydellä kädellä .


title: Täyskäsi-Kid

text: Voitettuaan pelin Mies sytyttää sikarin ja sanoo Kidille: "Olet hyvä, Kid. Mutta niin kauan kuin minä olen elossa, olet ikuinen kakkonen." Hävinnyt Kid poistuu ja pelaa ulkona penninheittoa kengänkiillottajapojan kanssa ja häviää hänellekin.


title: Täyskäsi-Kid

text: "Video-oppaassa" vuodelta 1994 Sam Inkinen sanoo "Täyskäsi-Kidiä" tiukaksi korttipelileffaksi, johon turhaan sekoitetaan romanttisia sivujuonia. Hän antaa sille kolme tähteä viidestä, mikä vastaa sanallista arviota ”hyvä”.


title: Jim Bohannon

text: Jim Bohannon on yhdysvaltalainen talk show -isäntä, joka on työskennellyt pääasiassa radiossa. Hänen nykyinen myöhäisillalla esitettävä kolmetuntinen ohjelmansa "The Jim Bohannon Show" on kuultavissa Westwood Onen yli 300 radioaseman kautta. Bohannonnin edeltäjä samalla ohjelmapaikalla oli Larry King. Jim Bohannon nimettiin Radio Hall of Fameen vuonna 2003.


title: The Nameless

text: The Nameless on yhdysvaltalaisen metalliyhtye Slipknotin single vuodelta 2005.Japanin versio:


title: Miira Sippola

text: Miira Maaria Sippola (s. 8. maaliskuuta 1973 Lapua) on ohjaaja, käsikirjoittaja, runoilija ja lausuja. Hän toimii freelancer-ohjaajana ja perustamansa Myllyteatterin taiteellisena johtajana Helsingissä.


title: Miira Sippola

text: Sippola valmistui Helsingin yliopistosta teologian maisteriksi 1999, pääaineenaan uskonnonfilosofia. Hän on opiskellut myös laulua Oulun konservatoriossa sekä nuorempana kitaransoittoa Lapuan musiikkiopistossa. Päädyttyään teatterialalle hän kävi Teatterikorkeakoulun kursseilla sekä alkoi opiskella erityisesti japanilaisen Tadashi Suzukin kehittämää fyysisen teatterin metodia sekä yhdysvaltalaisen Anne Bogartin kehittämää Viewpoints-näyttelijäntyön tekniikkaa Yhdysvalloissa ja Japanissa. Sippola käyttää kyseisiä metodeja myös omassa koulutustyössään. Vuonna 2015 Sippola valmistui Taideyliopiston Teatterikorkeakoulusta taiteilija-kehittäjäksi.


title: Miira Sippola

text: Ryhmän taiteellisena johtajana Sippola suunnittelee pääkaupunkiseudulla ja kansainvälisesti toimivan Myllyteatterin ohjelmiston. Näytelmien lisäksi Myllyteatterin tärkeimpinä saavutuksina voidaan pitää kansainvälistä Divina Commedia -yhteistyöhanketta, jossa Danten Jumalainen näytelmä käännettiin teatteriksi monikansallisella työryhmällä. Sippola oli hankkeen luoja ja johtaja. Portugalilaisten ja kreikkalaisten yhteistyökumppanien kanssa tehty näytelmä Divina Commedia esitettiin menestyksekkäästi marmorikaivoksella Portugalissa, Vila Vicosassa, osana Escrita Na Paisagem –festivaalia. Teos kutsuttiin vierailulle kansainvälisille Skupi-teatterifestivaaleille Makedoniaan marraskuussa 2012, jossa esitys näytettiin Makedonian Kansallisteatterissa. Teos palkittiin festivaalin parhaana esityksenä, ”Best Performance” –palkinnolla.


title: Miira Sippola

text: Kotimaassa Sippola perusti TeatteriTeltta-festivaalin Helsingin Rautatientorille toukokuussa (2008) ja Sippolan Lootin vaimo -näytelmän lisäksi teltan tragediakilpailuissa kantaesitettiin myös Anna-Mari Karvosen ohjaama Bakkantit 2 sekä nähtiin Atro Kahiluodon klassikkosovitus Herakleesta. Sippola toimi TeatteriTeltan taiteellisena johtajana.


title: Miira Sippola

text:
Sippola on julkaissut runojaan 1997 MotMot:ssa, vuonna 2000 Runon viiniä –antologiassa ja vuonna 2001 Lahden Runokilpailun ”Vapaus nyt” -antologiassa. Hän on tehnyt myös useita runoesityksiä sekä ohjannut muille teattereille, muun muassa Aurinkoteatterille.
Hän toimi Nuoren Voiman Liiton toiminnanjohtajana vuosina 2000-2002. Hän on toiminut arvostelupalvelun kriitikkona vuodesta 1999.. Osassa näytelmistään hän on toiminut myös näyttelijänä. Sippola oli yksi 2002 järjestetyn Bileet Tornissa -keskustelun keskustelijoista. Vuonna 1997 Sippola oli Etsijä-lehden päätoimittaja.
Miira Sippola palkittiin 2001 ja 2003 J. H. Erkon kirjoituskilpailussa. Hän on myös Lahden Runomaraton-voittaja vuodelta 2001. Hänen johtamansa Myllyteatteri voitti Makedoniassa Skupi ITF –festivaalin 2012 parhaan esityksen palkinnon Divina Commedia –esityksellä.


title: MMM (huijaus)

text: MMM oli Neuvostoliitossa vuonna 1989 perustettu yhtiö, joka toteutti mittasuhteiltaan valtavan Ponzi-huijauksen maan jo muututtua Venäjäksi 1990-luvulla. Yhtiöön rahansa sijottaneilta lähes kahdelta miljoonalta ihmiseltä huijattiin noin 1,5 miljardia Yhdysvaltain dollaria vastaava summa. Miliisi hajotti pyramidin vuonna 1994.


title: MMM (huijaus)

text: Yhtiön perusti Sergei Mavrodi, hänen veljensä Vjatšeslav Mavrodi ja Marina Murajeva, jälkimmäisen tuleva vaimo. Yhtiö sai nimensä perustajiensa sukunimen alkukirjaimen mukaan. Aluksi yhtiö harjoitti tietokoneiden ja toimistotarvikkeiden maahantuontia. Tammikuussa 1992 yhtiötä epäiltiin veronkierrosta, mikä johti sen taloudellisiin vaikeuksiin. Vuonna 1993 rahoitusalalle siirtynyt MMM viritti huijauksen, joka houkutteli ihmisiä sijoittamaan rahaa lupaamalla tuhansien prosenttien korkotuloja vuodessa. Yhtiö kasvoi nopeasti ja vuonna 1994 se toteutti aggresiivisen TV-mainoskampanjan saadakseen yhä lisää sijoittajia. Kiinnostusta lisäsivät vielä entisestään kansan keskuudessa suusta suuhun kiertäneet huhupuheet ja tarinat satumaisista äkkirikastumisista. Markkinoinnissa käytettiin hyväksi venäläisiä julkisuuden henkilöitä sekä lennokkaita iskulauseita.


title: MMM (huijaus)

text: Poliisi sulki 22. heinäkuuta 1994 veropetoksesta epäillyn MMM:n toimiston. Sen toiminta päättyi hyvin pian sen jälkeen ja peliin sijoittaneet menettivät rahansa. Venäjän valtio ilmoitti, ettei se ole vastuussa kansalaistensa yksityisistä sijoituksista.


title: MMM (huijaus)

text: Myöhemmin Vjatšeslav Mavrodi pystytti MMM-96-nimisen pyramidipelin, mutta hänet vangittiin vuonna 1998.


title: Leishmaniaasi

text: Leishmaniaasi on "Leishmania"-sukuun kuuluvien harvasiimaeliöiden aiheuttama sairaus, jolla on kolme eri ilmenemismuotoa. "Leishmania"-loisten aiheuttamat kolme erityyppistä infektiota ovat viskeraalinen eli sisäelinleishmaniaasi eli kala-azar, mukokutaaninen eli iho-limakalvoleishmaniaasi ja kutaaninen eli iholeishmaniaasi. Leishmaniaasi saadaan tartuntana verta imevien "Phlebotomus"- ja "Lutzomyia"-sukujen hietakärpästen pureman välityksellä.


title: Leishmaniaasi

text: Taudin yleisin muoto on iholeishmaniaasi, jossa puremakohtaan kehittyy vallireunainen haavauma. Hoitamattomana haavauman paraneminen kestää muutamasta kuukaudesta vuoteen ja jättää iholle arven. Taudin vaarallisempi muoto on viskeraalinen leishmaniaasi, jossa "Leishmania"-loiset infektoivat koko elimistön, erityisesti maksan ja pernan. Viskeraalinen leishmaniaasi voi hoitamattomana johtaa kuolemaan, ja se tunnetaan myös nimillä kala-azar ja mustakuume.


title: Leishmaniaasi

text: Leishmaniaasin lääkehoidossa käytetään esimerkiksi amfoterisiini-B:tä, vaikka vaihtoehtoisia ja vähemmän myrkyllisiä lääkkeitä tutkitaan.


title: Leishmaniaasi

text: Leishmaniaasia esiintyy myös eläimillä, esimerkiksi koirilla.


title: Fabián Monzón

text: Luciano Fabián Monzón (s. 13. huhtikuuta 1987 Rosario, Argentiina) on argentiinalainen jalkapalloilija. Hän edustaa tällä hetkellä Ranskan pääsarjassa pelaavaa Olympique Lyonia. Hän on pelipaikaltaan vasen laitapuolustaja.


title: Fabián Monzón

text: Hän aloitti uransa Boca Juniorsista. Monzón valittiin yllättäen mukaan Argentiinan maajoukkueeseen pelaamaan vuoden 2008 kesäolympialaisiin. Hän aloitti jokaisessa ottelussa kentällä ja turnaus päättyi lopulta olympiakultaan.


title: Fabián Monzón

text: Monzónin hyvät otteet olympialaisissa herättivät kiinnostusta Euroopassa. Hän siirtyi lopulta Real Betisiin 9 miljoonan euron siirtosummalla. Aikaisemmin hänet yhdistettiin muun muassa saksalaiseen Hamburg SV:hen. Monzón teki heti debyytissään Betisissä ensimmäisen maalinsa ottelussa FC Barcelonaa vastaan, Betis hävisi ottelun kuitenkin 3–2.


title: Nissan R391

text: Nissan R391 on Le Mans-prototyyppi, jota alettiin suunnitella vuonna 1995. Pitkän työn jälkeen syntyi kaksi Nissan R391 -autoa. Autot erosivat edellisestä versiosta, R390 GT1:stä avomallisen korin ja tehokkaamman moottorin osalta. Myös auton muoto oli muuttunut rajusti. R391:set osallistuivat Le Mansin 24 tunnin ajoihin vuonna 1999. Toinen autoista hajosi Eric van de Poelen kolaroidessa aika-ajoissa, ja toisesta hajosi moottori bensiinipumppuun tulleen sähkövian vuoksi 110 kierroksen jälkeen, ja se joutui keskeyttämään.


title: Johann Hinrich Wichern

text: Johann Hinrich Wichern (21. huhtikuuta 1808 - 7. huhtikuuta 1881) oli saksalainen teologi ja hyväntekijä.


title: Johann Hinrich Wichern

text: Wichern syntyi Hampurissa kaupunginnotaarin pojaksi 21. huhtikuuta 1808. 15-vuotiaana hän menetti isänsä ja huolehti tämän jälkeen yhdessä äitinsä kanssa perheen toimeentulosta opettamalla musiikkia ja kieliä suorittaen ohessa omia opintojaan. Tästä aiheutuneen liikarasituksen vuoksi hän sai elinikäisen päänsäryn. Wichern suoritti teologian kandidaatti-tutkinnon erinomaisesti vuonna 1831 ja liittyi pian pastori Rautenbergin alullepanemaan ryhmään, joka yritti ensimmäisenä pitää pyhäkoulua katupojille ja joka myös järjesti säännöllisiä kotikäyntejä köyhissä perheissä. Wichern tuli myös johtamaan tätä yhä laajenevaa toimintaa. Vuonna 1832 Wichern oli mukana perustamassa turvakotia kodittomille lapsille. Koti sai nimen Rauhes Haus ja Wichernistä tuli sen johtaja. Talo otettiin käyttöön vuoden 1833 syksyllä, ja vuoden lopussa siellä oli 12 poikaa - Wichernin kuollessa vuonna 1881 määrä oli 1453. Wichern sai aikaan myös sen, että turvakodin yhteyteen liitettiin sisälähetyksen työntekijöiden opisto, jossa olevat toimivat myös apulaisina turvakodissa. Vastaavia laitoksia perustettiin tämän esimerkin mukaan ympäri Saksaa sekä myös muihin maihin. Wichern itse edisti tätä matkustamalla laajasti, ja hän esimerkiksi perusti vuonna 1848 lavantaudin levitessä Sleesiassa sinne kaksi lastenkotia.


title: Johann Hinrich Wichern

text: Viimeiset seitsemän elinvuottaan Wichern oli sairaalloinen ja muitten avun varassa. Muutama päivä ennen kuolemaansa, joka tapahtui 7. huhtikuuta 1881, hän oli kirjoittanut vaimolleen suljetun kirjeen, jossa hän kirjoitti mahdollisesta kuolemastaan: "Jos Jumala tahtoo ottaa minut kotiin luokseen, niin tietäkää, rakkaani, että ainoa rukoukseni on tulla autuaaksi Jeesuksessa ja tulla hänen luokseen saadakseni rauhan hänessä. Olen aina tunnustanut häntä, vaikka suuressa heikkoudessa. Mutta hän on antava anteeksi syntini, siitä olen varma, rakkautensa tähden ja suuren Golgatalla tapahtuneen rakkaudentekonsa tähden. Antakoon Vapahtaja minun kerran yhtyä kaikkien rakastamieni kanssa, kuten hän Joh. 17. luvussa on rukoillut minunkin puolestani".


Tadžikistanin sosialistisen neuvostotasavallan lippu hyväksyttiin neuvostotasavallan lipuksi 20. maaliskuuta 1953. Kyseinen lippu perustui Neuvostoliiton lippuun. Siinä punaisen pohjan halki kulki kapea vihreä ja sen yläpuolella leveämpi valkoinen viiva. Valkean viivan selitettiin kuvaavan puuvillaa ja vihreän muita viljelykasveja. Lipun vasemmassa ylälaidassa olivat sosialismin tunnukset sirppi ja vasara sekä kommunismin viisisakarainen tähti. Tadžikistanin itsenäistyttyä lippu säilyi lähes täysin ennallaan, mutta sirppi ja vasara -tunnus oli poistettu. Maa otti käyttöön uuden lipun marraskuussa 1992.


title: Tadžikistanin sosialistisen neuvostotasavallan lippu

text: Tätä edeltävässä lipussa oli punaisella pohjalla sirppi ja vasara sekä kyrillisin kirjaimin teksti "РСС Тоҷикистон" ("RSS Todžikiston") - maan nimi tadžikin kielellä sekä "Таджикская ССР" ("Tadžikskaja SSR") - maan nimi venäjäksi. Tätä edeltävässä lipussa oli maan tadžikinkielinen nimi latinalaisin kirjaimin.


title: Israel Acrelius

text: Israel Acrelius (4. joulukuuta 1714 – 25. huhtikuuta 1800) oli ruotsalainen luterilainen lähetyspappi. Hän syntyi Österåkerissa Ruotsissa vuonna 1714 Johan ja Sara Acreliuksen pojaksi.


title: Israel Acrelius

text: Hän opiskeli Uppsalan yliopistossa ja valmistui vuonna 1743. Hän toimi pastorina Rialassa, Ruotsissa vuodesta 1745 ja siirtyi vastaavaan virkaan Wilmingtoniin, Delawareen vuonna 1749. Hän toimi sekä pastorina että rovastina Uuden Ruotsin seurakunnissa. Hän opiskeli englannin kielen, avusti saksalaisia luterilaisia Pennsylvaniassa ja keräsi merkittäviä eläintieteellisiä, kasvitieteellisiä ja geologisia kokoelmia. Hän palasi Ruotsiin vuonna 1756 ja tuli Fellingsbron kirkon pastoriksi vuonna 1758. Pian tämän jälkeen, vuonna 1759, hän julkaisi Uuden Ruotsin historian, joka oli uskonnollinen ja maallinen historiikki alueesta. Hän kuoli vuonna 1800.


Valko-Venäjän sosialistisen neuvostotasavallan lippu oli Valko-Venäjän sosialistisen neuvostotasavallan tunnus vaakunan ohella. Se otettiin käyttöön neuvostotasavallassa 25. joulukuuta 1951. Muiden neuvostotasavaltojen lippujen tapaan se perustui Neuvostoliiton lippuun. Lipussa oli punaisella pohjalla vasemmassa yläkulmassa sosialismin sirppi ja vasara sekä kommunismin viisisakarainen tähti. Lipun alalaidassa oli leveä vihreä raita kuvastamassa maan vehreyttä. Lipun vasemmassa laidassa oli lisäksi valko-punainen ornamenttikuvio, joka viittasi Valko-Venäjän vanhaan käsityöperinteeseen.


title: Valko-Venäjän sosialistisen neuvostotasavallan lippu

text: Tätä ennen maalla oli käytössään lippu, jossa oli punaisella pohjalla vasemmassa ylälaidassa kyrillisin kirjaimin lyhenne "БССР" ("BSSR") keltaisen nauhan ympäröimänä. Tätä ennen käytössä oli lippu, jossa oli sama lyhenne ilman kultaista nauhaa ja lisäksi sirppi ja vasara -tunnus. Vuosien 1919 ja 1937 välillä lipussa oli punaisella pohjalla lyhenne "ССРБ" ("SSRB").


text: Nykyisin käytössä oleva Valko-Venäjän lippu perustuu vanhaan neuvostotasavallan lippuun. Siitä puuttuu kuitenkin sirppi ja vasara -tunnus. Lisäksi lipun punaista pohjasävyä on hieman vaalennettu. Laidan ornamenttikuvien värit ovat vaihtuneet päinvastaisiksi. Kun neuvostotasavallan lipussa oli valkoinen kuvio punaisella pohjalla, on nykyisessä lipussa punainen kuvio valkealla pohjalla.


title: Power Rangers turbovaihteella

text: Power Rangers turbovaihteella () on vuonna 1997 ensi-iltansa saanut yhdysvaltalainen elokuva, joka sijoittuu juonellisesti televisiosarjojen "Power Rangers Zeo" ja "Power Rangers Turbo" väliin. Elokuvan ohjasivat David Winning ja Shuki Levy. Elokuvan tuotti Saban Entertainment ja, kuten ensimmäisenkin "Power Rangers -elokuvan" tapauksessa, jakelusta vastasi 20th Century Fox.


title: Power Rangers turbovaihteella

text: Elokuva sai ensi-iltansa Pohjois-Amerikassa 28. maaliskuuta 1997 ja Suomessa 15. huhtikuuta 1998. Elokuva tuotti maailmanlaajuisesti yli 9,5 miljoonaa dollaria, josta Yhdysvaltojen osuus oli hieman yli 8 miljoonaa dollaria.


title: Power Rangers turbovaihteella

text: Toisin kuin ensimmäisen "Power Rangers -elokuvan" tapauksessa, tämän elokuvan tapahtumat kuuluvat samaan jatkumoon televisiosarjojen kanssa. Tätä elokuvaa seurannut televisiosarja "Power Rangers Turbo" jatkui lähes suoraan tämän elokuvan lopusta. Lisäksi tässä elokuvassa rangereiden asut oli tehty televisiosarjojen tavoin elastaanista toisin kuin ensimmäisen elokuvan tapauksessa. Osaa elokuvan lavasteista ja asuista, kuten voimakammiota ja Alphan ja Maligoren asuja, käytettiin myös elokuvan jälkeen televisiosarjassa. Esimerkiksi Maligoren asun muokattua versiota käytettiin Dark Specterinä sarjassa "Power Rangers in Space".


title: Power Rangers turbovaihteella

text: Kaukaisella planeetalla ilkeä avaruusmerirosvo Divatox jahtaa voimakasta Lerigot nimistä velhoa, jonka hallussa olevalla avaimella pääsee läpi myyttistä Muranthias-saarta ympäröivästä voimakentästä. Divatoxilla on suunnitelmanaan mennä naimisiin saarella asuvan pahan Maligore-demonin kanssa. Lerigot pääsee kuitenkin Divatoxin Piranhatroneita karkuun ja lähtee Maahan etsimään ystäväänsä Alphaa ja pyytämään apua Zordonilta. Maapallolla Lerigot päätyy Afrikkaan, jossa hän alkaa kuitenkin nopeasti heiketä ultraviolettisäteilyn seurauksena. Lerigot yrittää pyytää eläimiltä apua ja päätyy lopulta simpanssien joukkoon.


title: Power Rangers turbovaihteella

text: Samaan aikaan Tommy, Adam ja Rocky harjoittelevat Angel Grovessa kamppailulajiturnausta varten, jonka voittorahat he sijoittaisivat Angel Groven nuorten turvatalon toimintaan. Harjoituksien aikana Rocky kuitenkin putoaa kehästä ja loukkaa selkänsä. Justin, joka on yksi nuorten turvatalon lapsista on huolissaan Rockystä ja menee katsomaan häntä sairaalaan. Sairaalassa Justin piiloutuu Rockyn sängyn alle, kun Tommy, Adam, Katherine ja Tanya saapuvat tapaamaan häntä. Justin saa sattuman kautta selville Power Rangereiden henkilöllisyydet, kun Zordon pyytää heitä siirtymään voimakammioon. Toisaalla Bulk ja Skull eksyvät matkalla tapaamiseensa ja päätyvät Divatoxin mutanttiveljenpojan Elgarin vangiksi. Divatox ei kuitenkaan kelpuuta heitä uhreiksi Maligorelle, sillä hän etsii kahta puhdassieluista ja vahvaa uhria. Hän löytää kaksi uhrilahjoiksi sopivaa henkilöä laitesukeltamasta läheltä sukellusvenettään ja kaappaa heidät.


title: Power Rangers turbovaihteella

text: Zordon lähettää Tommyn ja Katherinen etsimään Lerigotia Afrikasta uusien jäljityslaitteiden avulla. Afrikassa pyton melkein hyökkää Katherinen kimppuun, mutta Tommy onnistuu estämään sen aikeet. Tapahtuman seurauksena Katherine kuitenkin putoaa jyrkänteeltä koskeen ja satuttaa jalkansa. Rantaan päästyään Tommy ja Katherine löytävät Lerigotin, joka parantaa Katherinen jalan ja he siirtyvät voimakammioon. Pian Divatox kuitenkin ottaa Zordoniin ja rangereihin yhteyttä Lerigotin vaimon Yaran ja heidän Batel-lapsen telepaattisten kykyjen avulla. Divatox uhkaa satuttaa heitä, jos Lerigot ei antaudu vapaaehtoisesti. Kannustimena rangereille Divatox lupaa myös vapauttaa sukeltamasta kaapatut entiset Power Rangerit Jason Lee Scottin ja Kimberly Hartin. Tapaamispaikalla rangerit huomaavat tulleensa huijatuiksi, kun heille luovutetaan vain nuket Kimberlyn ja Jasonin sijasta. Hieman myöhemmin rangereille annetaan käyttöön uudet turbovoimat ja voimakkaat autoja muistuttavat Turbozordit. Justin liittyy viime hetkellä mukaan uutena sinisenä rangerina, kun rangerit ovat lähdössä Muranthias-saarta kohti Divatoxin tutkassa näkymättömällä kummituslaivalla. Divatox kuitenkin havaitsee laivan olemassaolon ja lähettää putra podit hyökkäykseen. Rangerit nujertavat olennot ja voima-avaimet yhdistämällä pääsevät läpi Muranthias-saarta ympäröivästä suojakentästä.


title: Power Rangers turbovaihteella

text: Matkan aikana Jason, Kimberly, Bulk ja Skull yrittävät paeta Divatoxin sukellusveneen tyrmästä, jossa Jasonia lukuun ottamatta muut onnistuvatkin. Saarella Kimberly kuitenkin joutuu Maligorea suojelevan alkuasukasheimon vangiksi ja hänet palautetaan takaisin Divatoxille. Rangerit pääsevät myös saarelle ja suuntaavat Maligoren temppeliä kohti. Rangereiden yrityksistä huolimatta Kimberly ja Jason uhrataan Maligorelle ja heistä tulee pahoja. Maligoren vallassa he hyökkäävät Divatoxin kätyreiden rinnalla rangereiden kimppuun. Lerigot ja Yara-vaimonsa ovat jälleen yhdessä ja he palauttavat taikavoimiensa avulla Jasonin ja Kimberlyn ennalleen. Maligoren noustua laavasta Divatox lähettää hänet rangereita vastaan. Rangerit muodostavat Turbozordeistaan Turbo Megazordin ja tuhoavat Maligoren, jonka jälkeen Divatox pakenee ja vannoo vielä kostavansa. Jason, Kimberly, Lerigot perheineen, Bulk ja Skull pääsevät rangereiden Turbo Megazordin kyytiin ja paluumatka Angel Groveen alkaa.


title: Power Rangers turbovaihteella

text: Jason ottaa Rockyn paikan kamppailulajiturnauksessa ja yhdessä Tommyn ja Adamin kanssa he voittavat turnauksen. Voittorahojen ansiosta nuorten turvatalo voi jatkaa toimintaansa. Myöhemmin voimakammiossa rangerit sanovat näkemiin Lerigotille ja hänen perheelleen ja päivä on jälleen pelastettu.


title: Power Rangers turbovaihteella

text: Päähenkilöt (Turbo Rangerit)


title: Power Rangers turbovaihteella

text: Sivuhenkilöt/Entiset RangeritMyös Rita Repulsa ja Lord Zedd näyttäytyvät elokuvassa, kun Divatox soittaa Ritalle ja kysyy neuvoja Power Rangereiden varalle. Myöhemmin hahmot tapaavat myös kasvotusten televisiosarjan "Power Rangers in Space" ensimmäisessä jaksossa.


title: Power Rangers turbovaihteella

text: Elokuva on saanut enimmäkseen kielteisiä arvioita ja kriitikot ovat esimerkiksi antaneet sille vain 18% Rotten Tomatoes -sivustolla. Kevin Thomas kirjoitti positiivisen arvostelun Los Angeles Timesissa sanomalla, että elokuvantekijät ovat käyttäneet tämän fantasiseikkailun tekemisessä intoa ja kokemusta ja ylistäneet vanhoja hyviä yhteistyön ja urheuden arvoja, jotka kuuluvat Power Rangersiin ja sitä kautta myös "Turboon". Muut arviot ovat olleet sekoitus positiivisia ja negatiivisia kommentteja.


title: Devoninsaari

text: Devoninsaari on Kanadan arktisiin saariin kuuluva, joka on pinta-alaltaan (55–247 km) maailman 27. suurin saari.


title: Devoninsaari

text: Saarella on löydetty paleoeskimoiden asutuksen jälkiä noin ajalta 2500 vuotta eaa. William Baffin havaitsi saaren vuonna 1616 ja John Ross pari vuotta myöhemmin. William Edward Parry nimesi saaren Pohjois-Devoniksi (North Devon).


title: Devoninsaari

text: Saari on suurimmalta osaltaan 300–500 metriä merenpinnan yläpuolella olevaa paljasta tasankoa. Maisemaa hallitsee pakkasen halkomaa kallioinen maasto, jonka muutoin pääosin ikiroudassa olevassa maaperässä ei juuri elä kasveja tai eläimiä. Kallioperä on hyvin vanhaa. Vuoden keskilämpötila on –16 °C. Saaren itäisin kolmannes on enimmillään 500-700 metriä paksun jäätikön peittämä.


title: Devoninsaari

text: Saaren lauhimmalla alueella, Truelove-alangolla on runsaammin kasvillisuutta ja villieläimiä, ja maastossa runsaasti vettä alueen suljetun valuma-alueen vuoksi. Siellä on suurempi sademäärä ja kesälämpötila kohoaa 4–8 °C:een. Maa on vapaa lumesta kesäisin vain puolisentoista kuukautta (45–50 päivää). Valuma-alueen sulkeutuneisuuden vuoksi seudulle on ominaista sarojen ja sammalten peittämä tundra, jossa myskihärät laiduntavat ympärivuotisesti (15–25 kappaletta kesäisin ja 60–125 talvisin). Kasvit ovat vallitsevia elollisia organismeja (98,9 %), ja lisäksi on kasvinsyöjiä ja lihansyöjiä, maaperän bakteeristoa, sieniä ja orgaanista ainesta hajoittavia selkärangattomia.


title: Devoninsaari

text: Turpeiset maa-ainekset ovat kylmiä ja märkiä läpi kesän; niissä on vain vähän ravinteita.


title: Devoninsaari

text: Saaren on maailman suurin asumaton saari. Saarella olevaa Haughtonin kraatterin aluetta on kuitenkin käytetty planeetta Marsin olojen simuloinnissa kesäisin vuodesta 1997 lähtien; alueella on tehty esimerkiksi laite- ja tutkimuskokeiluja.


title: Ala-Pannonia

text: Ala-Pannonia eli "Pannonia Inferior" oli roomalainen provinssi. Sen muodosti keisari Trajanus vuonna 106 jakamalla Pannonian provinssin kahteen osaan. Provinssin pääkaupungiksi tuli Aquincum nykyisen Budapestin laitamilla, ja siihen kuului alueita nykyisistä Unkarista, Serbiasta, Kroatiasta sekä Bosnia-Hertsegovinasta.


title: Ala-Pannonia

text: Trajanus arvioi, että rauhallisemman Ala-Pannonian hallinnointiin riitti yksi legioona, jota hallitsi preettori. Marcus Aurelius korotti Ala-Pannonian hallitsijan konsuliksi, mutta provinssiin sijoitettiin edelleen vain yksi legioona. Hadrianus aloitti uransa Ala-Pannonian ensimmäisenä maaherrana ennen kuin hänestä tuli keisari, ja keisariaikoinaankin Hadrianus vieraili mielellään alueella.


title: Box Car Racer

text: Box Car Racer oli Blink-182:n jäsenten, laulaja-kitaristi Tom DeLongen ja rumpali Travis Barkerin, sivuprojekti. DeLonge perusti yhtyeen julkaistakseen kappaleitaan, jotka eivät hänen mielestään olleet Blink-182:n tyyliin sopivia. Yhtyeen kokoonpanoon kuuluivat lisäksi kitaristi David Kennedy ja basisti Anthony Celestino. Yhtyeen ainoalla levyllä oli paljon vierailevia artisteja, muun muassa Mark Hoppus Blink-182:sta, Tim Armstrong Rancidista ja Jordan Pundik New Found Glorysta. Yhtye julkaisi vain yhden albumin, jonka jälkeen DeLonge ilmoitti yhtyeen tulleen lopullisesti tiensä päähän.


title: Box Car Racer

text: "vuosina 2002–2003"


title: Fieseler Fi 167

text: Fieseler Fi 167 oli saksalainen Fieselerin valmistama lentotukialukselle suunniteltu yksimoottorinen torpedopommittaja ja tiedustelukone.


title: Fieseler Fi 167

text: Saksan ilmailuministeriö esitti joukolle lentokoneteollisuuden yrityksiä tarjouspyynnön uudesta monikäyttöisestä kaksitasoisesta sotilaslentokoneesta pian Saksan ensimmäisen lentotukialuksen, "Graf Zeppelinin", rakentamisen aloittamisen jälkeen vuonna 1936. Uudesta koneesta haluttiin tukialuskäyttöä silmällä pitäen taittuvasiipinen, mutta sen haluttiin myös kestävän suurinopeuksisen syöksypommituksen aiheuttamat kuormat siipiratkaisusta huolimatta. Yrityksistä Arado ja Fieseler vastasivat ministeriön pyyntöön.


title: Fieseler Fi 167

text: Fi 167:n prototyypit olivat ohjausominaisuuksiltaan hyvät ja niillä oli helppoa laskeutua hyvin hitaissa lentonopeuksissa. Tästä huolimatta koneet olivat suhteellisen suorituskykyisiä, ja niillä oli hyvä kuormankantokyky.


title: Fieseler Fi 167

text: Fieseler sai prototyyppien jälkeen tilauksen 12 pudotettavilla päälaskutelineillä varustetusta Fi 167A-0-esituotantosarjan koneesta. "Graf Zeppelin" oli laskettu vesille vuonna 1938, mutta alus ei valmistunut koskaan, ja tukialussuunnitelmat kariutuivat, mikä teki myös Fi 167:stä tarpeettoman. Yhdeksän konetta palveli Romaniassa Mustanmeren rannikkopartiointitehtävissä.


title: Jake Long

text: Jake Edward Long (s. 9. toukokuuta 1985 Lapeer, Michigan) on yhdysvaltalainen amerikkalaisen jalkapallon ammattilaispelaaja. Hänen pelipaikkansa on ulompi hyökkäyksen linjamies ja nykyinen seuransa NFL:n Miami Dolphins. Hän oli vuoden 2008 NFL Draftin ykkösvaraus. Ennen ammattilaiseksi siirtymistään Long pelasi Michiganin yliopiston joukkueessa.


title: Jake Long

text: Konferenssikohtaiset palkinnot


title: Jake Long

text: Kansalliset palkinnot


title: Jake Long

text: Jake Long allekirjoitti 22. huhtikuuta 2008 viisivuotisen, 57 750 000 dollarin arvoisen sopimuksen, josta hän ansaitsee varmuudella ainakin 30 miljoonaa dollaria. Sopimus oli tuolloin rahakkain hyökkäyksen linjamiehen kanssa tehty sopimus NFL:ssä. Kaudella 2008 Jake Long pelasi Dolphinsin hyökkäyksen aloituskokoonpanossa, vasemman puolen ulompana linjamiehenä.


title: Kenneth Kvarnström

text: Ulf Kenneth Kvarnström (s. 3. helmikuuta1963 Karjaa) on suomalainen tanssija ja koreografi.


title: Kenneth Kvarnström

text: Kvarnström tuli ylioppilaaksi 1982 ja opiskeli Balettakademissa Tukholmassa 1984–1987. Hän oli 1993–1994 oli Teatterikorkeakoulun koreografian vt. apulaisprofessori ja 1996–1997 Helsingin kaupunginteatterin tanssiryhmän taiteellinen johtaja. Tukholman Dansens Husin johtajana Kvarnström toimi 2003–2007. Vuonna 2008 hänestä tuli taiteilijaprofessori. Kvarnström toimii Helsingin juhlaviikkojen taiteellisena neuvonantajana ja hänet oli kiinnitetty Helsinki Dance Companyn pääkoreografiksi 2010–2013, mutta hän päätti jättää ryhmän jo maaliskuussa 2012 ja jäädä freelanceriksi. Kvarnström perusti oman Kvarnström & Co -tanssiryhmänsä jo vuonna 1987.


title: Luettelo Suomen ammattikorkeakouluista

text: Tämä on luettelo Suomen ammattikorkeakouluista. Suomessa oli 1. tammikuuta 2017 25 ammattikorkeakoulua. Näistä muut paitsi Ahvenanmaan ammattikorkeakoulu (Ahvenanmaan maakuntahallinto) ja Poliisiammattikorkeakoulu (sisäasiainministeriö) kuuluvat opetus- ja kulttuuriministeriön hallinnonalaan.


title: Luettelo Suomen ammattikorkeakouluista

text: Taulukossa opiskelijamäärä sisältää AMK-tutkintoon johtavan nuorten koulutuksen, AMK-tutkintoon johtavan aikuiskoulutuksen, ylempää AMK-tutkintoa opiskelevat, erikoistumisopintoja tekevät, erikoistumiskoulutuksiin osallistuvat ja opettajankoulutuksen. Luku laskettu tilastopäivän 20.9. mukaan läsnä- tai poissaolevaksi ilmoittautuneet.


title: Luettelo Suomen ammattikorkeakouluista

text: FTE-luvussa opiskelijamääriä painotetaan seuraavasti: poissaolevilla opiskelijoilla FTE=0, edellisenä lukuvuonna alle 30 op suorittaneilla ja kaikilla YAMK-opiskelijoilla FTE=0,5 ja edellisenä vuonna vähintään 30 op suorittaneet sekä ensimmäisen vuoden opiskelijoilla FTE=1.0.


title: Sini-irena

text: Sini-irena ("Irena puella") on Intiassa ja Kaakkois-Aasiassa elävä metsien varpuslintu. Koiraslinnun päävärit ovat turkoosin sininen ja musta, ja naaras on puolestaan vaaleansininen. Sini-irenat elävät pareittain tai pienissä ryhmissä ja pesimäaikana jakautuvat pareiksi. Niiden ravintoa ovat pääasiassa hyönteiset ja hedelmät.


title: Sini-irena

text: Kooltaan sini-irena on noin 25 cm. Koiraan päälaki, niska, selkä ja yläperä ovat hohtavan turkoosin siniset. Muuten koiras on väriltään musta.. Naaras on väriltään täysin vaaleansininen mutta siivet ovat hieman muuta lintua tummemmat. Lajin silmät ovat punaiset ja nokka sekä koivet mustat.


title: Sini-irena

text: Lajia tavataan Himalajan juurilta Intiasta sekä myös Myanmarista, Jaavalta, Sumatralta, Borneosta ja Palawanin saarelta Filippiineiltä Sini-irenat elävät tiheissä metsissä aina 1 800 metrin korkeuteen. Laji ei ole varsinaisesti muuttolintu, mutta liikkuu uusille alueille ravinnon perässä.


title: Sini-irena

text: Useimmiten sini-irenat elävät pareittain tai pieninä parvina, joissa on kuudesta kahdeksaan lintua. Toisinaan havaitaan myös suurempia kolmenkymmenen yksilön parvia.. Lajille on tyypillistä kokoontua kylpemään puroihin kuumina päivinä.


title: Sini-irena

text: Pesimäaikana linnut jakautuvat pareiksi. Naaras rakentaa kuppimaisen pesän sammaleesta ja pienistä oksista. Naaras munii yleensä kaksi munaa, joista poikaset kuoriutuvat kahden viikon hautomisen jälkeen. Nuoret linnut oppivat lentämään melko nopeasti, mutta eivät selviä itsenäisinä kuin vasta myöhemmin.


title: Sini-irena

text: Ravintonaan sini-irenat käyttävät pääasiassa hedelmiä ja hyönteisiä. Erityisesti laji on mieltynyt viikunoiden hedelmiin. Jotkut linnut syövät myös mettä. Laji ruokkii poikasiaan pääasiallisesti hyönteisravinnolla.


title: Sini-irena

text: BirdForumin artikkeli sini-irenasta


title: Japan Cup

text: Japan Cup () on laukkakilpailu, joka järjestetään vuosittain marraskuun lopussa Japanissa Tokion Fuchussa sijaitsevalla ratsastusradalla. Kilpailun mitta on 2 400 metriä ja se juostaan nurmiradalla. Palkintorahojen yhteenlaskettu loppusumma on noin 4,6 miljoonaa dollaria, mikä tekee kilpailusta yhden maailman suurimmista.


title: Japan Cup

text: Japan Cup on kutsukilpailu, ja verrattain lyhyen historiansa aikana siitä on muodostunut suosittu kansainvälinen kilpailu.


title: John Moses Browning

text: John Moses Browning (21. tammikuuta 1855 Ogden, Utah, Yhdysvallat – 26. marraskuuta 1926 Liège, Belgia) oli yhdysvaltalainen asesuunnittelija, jolle myönnettiin elämänsä aikana yhteensä 128 asepatenttia.


title: John Moses Browning

text: Browningin suunnittelemista aseista on edelleen aktiivisessa sotilaskäytössä esimerkiksi M2-konekivääri. Muita hänen suunnittelemiaan merkittäviä aseita olivat muun muassa Colt M1911 .45 ACP -pistooli ja BAR (Browning Automatic Rifle) -pikakivääri, joita kumpaakin käytettiin paljon toisessa maailmansodassa.


title: Funktionaalinen lukutaidottomuus

text: Funktionaalinen lukutaidottomuus, toisinaan myös uuslukutaidottomuus, on sosiolingvistiikan käsite, jonka avulla viitataan yksilön kyvyttömyyteen lukea, kirjoittaa ja/tai laskea päivittäisessä elämässä kohtaamissaan tilanteissa. Se eroaa varsinaisesta lukutaidottomuudesta sikäli, että jälkimmäisellä tarkoitetaan kyvyttömyyttä lainkaan lukea tai kirjoittaa yksinkertaisiakaan lauseita millään kielellä.


title: Funktionaalinen lukutaidottomuus

text: Lukutaidoton ei osaa lukea tai kirjoittaa ollenkaan. Funktionaalisesti lukutaidottomilla on perusymmärrys lukutaidosta (kyky lukea ja kirjoittaa tekstejä omalla äidinkielellään), mutta heidän kieliopilliset taitonsa vaihtelevat suuresti. Kohdatessaan painettuja materiaaleja funktionaalisesti lukutaidoton ei pysty toimimaan tehokkaasti, eikä osaa esimerkiksi täyttää lomakkeita tai ymmärrä allekirjoittamiaan sopimuksia. Funktionaalinen lukutaidottomuus rajoittaa merkittävästi yksilön kykyä käyttää nykyaikaisia kommunikaatiovälineitä, kuten matkapuhelinta tai tietokonetta.


title: Funktionaalinen lukutaidottomuus

text: Lukutaidottomia ei ole juuri lainkaan Euroopassa, mutta funktionaalinen lukutaidottomuus on lisääntymässä.


title: Matsuen linna

text: Matsuen linna () on Japanissa Shimanen prefektuurissa sijaitseva feodaalinen linna. Linnaa kutsutaan myös nimellä "musta linna" ja "kurmitsalinna", ja se on yksi harvoista Japanissa säilyneistä shōgunaatin ajan linnoista.


title: Matsuen linna

text: Linnan rakennustyöt aloitettiin vuonna 1607, ja se valmistui vuonna 1611. Rakennustyöt suoritettiin Horio Yoshiharun johdolla. Vuonna 1638 linna ja sitä ympäröivä läänitys siirtyivät maata hallinneen Tokugawa-klaanin haaran Matsudaira-klaanin haltuun.


title: Matsuen linna

text: Useimmat japanilaiset linnat ovat tuhoutuneet sotien, maanjäristysten, tulipalojen tai muiden syiden seurauksena. Matsuen linna kuitenkin rakennettiin vasta viimeiseksi jääneen feodaalisodan päätyttyä, joten se ei ole joutunut taistelupaikaksi. Alkuperäistä siitä on kuitenkin jäljellä vain osa muuria ja torni.


title: Matsuen linna

text: Matsuen linna on kahdestatoista Japanissa jäljellä olevasta linnasta ainoa Saninin alueella sijaitseva. Se on myös toiseksi suurin, kolmanneksi korkein (30 metriä) ja kuudenneksi vanhin. Linnan alueen rakennukset tuhoutuivat vuonna 1875 tornia lukuun ottamatta. Se kunnostettiin täysin vuosina 1950–1955.


title: Matsuen linna

text: Linna on rakenteeltaan hyvin monimutkainen. Se on tyyliltään vartiotorni, ja ulkoapäin se näyttää viisikerrokseselta, mutta sisällä on kuusi tasoa. Seinät on maalattu pääosin mustiksi. Se on rakenteeltaan hyvin vahva ja suunniteltu kestämään sodankäyntiä, mutta momoyama-tyyliä muistuttavana se on samalla hyvin juhlallinen.


title: Astro Lanes

text: Astro Lanes oli vuonna 1989 perustettu oululainen rockyhtye. Kimmo Miettisen Gaga Goodies -levymerkki julkaisi siltä kaksi albumia 1980–1990-lukujen vaihteessa. Yhtyeen keulahahmo ja lauluntekijä oli laulaja-kitaristi Tumppi Niemelä.


title: The Barefoot Brothers

text: The Barefoot Brothers on kouvolalainen vuonna 1988 perustettu rockyhtye, joka on urallaan julkaissut yhdeksän albumia.


title: The Barefoot Brothers

text: Yhtyeen basisti Jussi Voutilainen menehtyi vuonna 2017 vakavaan sairauteen. Nykyään keikoilla ja levyillä bassoa soittaa Antti Takalo.


title: David Yost

text: David Harold Yost (s. 7. tammikuuta 1969 Council Bluffs, Iowa) on yhdysvaltalainen näyttelijä, tuottaja ja entinen telinevoimistelija, joka tunnetaan parhaiten roolistaan Billy Cranstonina televisiosarjassa "Mighty Morphin Power Rangers".


title: David Yost

text: Yost syntyi Council Bluffsissa, Iowassa, mutta asui useimmiten ympäri Yhdysvaltoja. Hän kilpaili myös useissa telinevoimistelun kansallisissa kisoissa ja saavutti muun muassa Iowan ja Montanan osavaltion mestaruudet. Yost valmistui vuonna 1991 Gracelandin collegesta Lamonissa opiskeltuaan viestintää ja näyttelemistä. Sittemmin Yost muutti Kaliforniaan pyrkiäkseen näyttelijäksi. Elokuussa 2010 David Yost kyllästyttyään asiaa koskeviin vihjailuihin myönsi olevansa homoseksuaali.


title: David Yost

text: Yostin koe-esiinnyttyä vuonna 1993 uutteen sarjaan Mighty Morphin Power Rangers hän sai roolikseen olla ensimmäinen sininen Ranger, Billy Cranston, joka piti hallussaan Triceratopsin ja myöhemmin suden voimaa. Yost oli ensimmäisessä sarjassa ainut näyttelijä, joka esiintyi jokaisessa jaksossa, kun osa näyttelijöistä jätti sarjan ensimmäisen tuotantokauden jälkeen. Hän näytteli myös vuonna 1995 sarjasta tehdyssä elokuvassa Power Rangers, joka tuotti maailmanlaajuisesti yli 66 miljoonaa dollaria. Mighty Morphin Power Rangersin päätyttyä vuonna 1996 Yost jatkoi Billy Cranstonin roolissa uudessa Power Rangers Zeossa, mutta hänen hahmonsa ei enää toiminut Power Rangerina vaan teknisenä neuvonantajana. Zeon ollessa loppusuoralla Yost jätti sarjan oltuaan tyytymätön työympäristöönsä. Hänen oli tarkoitus esiintyä elokuvassa Power Rangers turbovaihteella ja saada sen myötä merkittäväkin rooli seuraavassa televisiosarjassa Power Rangers Turbo, mutta Yostin jättäessä sarjan suunnitelma ei koskaan toteutunut.


title: David Yost

text: Power Rangersin jälkeen Yost esiintyi vielä elokuvassa "" ja toimi televisiotuottajana 2000-luvun alussa. Yost palasi noin kymmenen vuoden tauon jälkeen takaisin näyttelemisen pariin jännityselokuvan Degeneraten myötä.


title: Usonia

text: Usonia on käsite, jonka arkkitehti Frank Lloyd Wrightin omaksui käsitteiden America ja New World ('uusi manner') tilalle tarkoittamaan Yhdysvaltoja. Siitä johdettua adjektiivia "Usonian" hän käytti yhdysvaltalaisesta maisemasta ja kaupunkisuunnittelusta ensi kerran kirjoituksessaan vuonna 1927. Syynä sanan kehittämiseen oli se, että englannin kielessä ei ole adjektiivivastinetta sanalle USA (Yhdysvallat). Termi on kirjainlyhenne sanoista United States of America.


title: Usonia

text: Termin on luonut James Duff Law 1800-luvulla ja julkaissut kirjassaan "Here and There in Two Hemispheres" (1903). Vaihtoehtona esitettiin myös muotoa Usona, mutta hän piti parempana muotoa, jossa on i-kirjain. Hän kirjoittaa: "meillä ei ole oikeutta käyttää itsestämme sanaa amerikkalainen".


title: Stratonike I

text: Stratonike I (k. 253 eaa.) oli makedonialainen prinsessa ja Persian kuningatar. Hänen isänsä oli Makedonian kuningas Demetrios I. Stratonike oli naimisissa Seleukos I:n ja myöhemmin tämän pojan Antiokhos I:n kanssa.


title: Stratonike I

text: Stratoniken ja Seleukoksen avioliitto solmittiin vuonna 300 eaa. Samalla Demetrios ja Seleukos solmivat liiton. Vuonna 293/292 eaa. Demetrios ei kuitenkaan enää ollut uhka Seleukokselle. Antiokhos oli Seleukoksen ja hänen ensimmäisen vaimonsa Apaman poika. Kerrotaan että Stratonike ja Antiokhos rakastuivat toisiinsa. Seleukoksen kerrotaan luovuttaneen Stratoniken pojalleen vaimoksi julkisessa seremoniassa. Tämän jälkeen Antiokhos nimitettiin Seleukoksen valtakunnan itäisten maakuntien hallitsijaksi.


title: Stratonike I

text: Stratonike oli ilmeisesti arvostettu nainen. Hänen tiedetään suosineen Atargaris-kulttia Hieropoliissa. Joonian liitto nimitti juhlan hänen mukaansa. Stratonike uhrasi Artemiille Sardiissa. Hänen tiedetään uhranneen useasti Apollonille Deloksella. Hänen kuolemansa vuonna 253 eaa. on yksi harvoista ei-kuninkaallisten henkilöiden kuolemista, jotka on kirjattu babylonilaisissa kronikoissa.


title: Stratonike I

text: Seleukoksen kanssa Stratonike sai tyttären Filan. Antiokhoksen kanssa Stratonike sai ainakin neljä lasta:


title: Kehäkuninkaat

text: Kehäkuninkaat ("When We Were Kings") on vuonna 1996 julkaistu Muhammad Alin ja George Foremanin välisestä "Rumble in the Jungle" -nyrkkeilyottelusta kertova dokumenttielokuva, jonka ohjasi Leon Gast. Se voitti Parhaan dokumentin Oscar-palkinnon.


title: Kehäkuninkaat

text: Elokuva kertoo vuonna 1974 Zairessa käydystä nyrkkeilyn maailmanmestaruusottelusta, jossa entinen nyrkkeilyn raskaansarjan kiistaton mestari Muhammad Ali otti yhteen hallitsevan mestari George Foremanin kanssa. Elokuvassa käydään läpi tapahtumat ennen ottelua ja haastatellaan monia nyrkkeilyasiantuntijoita tai otteluun muuten osallistuneita henkilöitä.


title: Wang Chunli

text: Wang Chunli (s. 10. elokuuta 1983, Jilin, Kiina) on kiinalainen ampuma- ja maastohiihtäjä.


title: Wang Chunli

text: Wang kilpaili Torinon olympialaisissa 2006 maastohiihdossa sijoittuen 10 kilometrin perinteisen hiihtotavan kilpailussa 18:nneksi ja yhdistelmäkilpailussa 21:nneksi. Lisäksi hän oli mukana Kiinan joukkueessa, joka sijoittui parisprintissä 13:nneksi ja viestissä 16:nneksi. Oberstdorfin MM-kilpailuissa 2005 hän oli henkilökohtaisella matkalla parhaimmillaan 26. yhdistelmäkilpailussa. Maastohiihdon maailmancupissa hän on sijoittunut parhaimmillaan 21:nneksi Changchunin sprinttikilpailussa maaliskuussa 2006.


title: Wang Chunli

text: Wang kilpaili ampumahiihdon MM-kilpailuissa ensimmäisen kerran Östersundissa 2008. Hän sijoittui yhteislähtökilpailussa 13:nneksi, takaa-ajossa 14:nneksi ja sprintissä 19:nneksi. Hän voitti maailmancupin sprinttikilpailun Östersundissa joulukuussa 2008. Sitä ennen hän ei ollut sijoittunut osakilpailuissa kertaakaan kymmenen parhaan joukkoon.


title: Kaka (lintu)

text: Kaka ("Nestor meridionalis") on Uudessa-Seelannissa elävä uudenseelanninpapukaijalaji.


title: Kaka (lintu)

text: Kaka on noin 45 cm pitkä ja yli puoli kiloa painava kookas lintu, jolla on pääosin ruskea höyhenpuku. Sen otsa ja päälaki ovat vaaleat ja korvan peitinhöyhenet kellahtavat. Vatsapuoli, pyrstön alapuoli ja niska ovat viininpunaisia. Voimakas nokka on ruskeahtavan harmaa, iiris tummanruskea ja koivet tumman harmaat. Koiraan ylänokka on pidempi kuin naaraan. Nuori lintu muistuttaa muuten aikuista mutta sen alanokan tyvi on keltainen.


title: Kaka (lintu)

text: Kakat elävät Uuden-Seelannin molemmilla pääsaarilla sekä joillakin pääsaarten läheisillä saarilla. Nimialalaji "meridionalis" elää Eteläsaarella ja Stewart Islandilla, alalaji "septentrionalis" Pohjoissaarella. Se on elänyt myös Chathamsaarilla, josta on löydetty fossiileja. Lajin populaation koko on vähemmän kuin 10 000 yksilöä. Pääosa kannasta elää nykyisin pienillä saarilla ja pääsaarilla elää tuskin puolia koko kannasta. Kaka on harvinainen häkkilintuna.


title: Kaka (lintu)

text: Kakat asuvat alavien maiden metsissä. Ne ovat uhanalaistuneet metsien hakkuiden, metsästyksen ja vieraiden lajien aiheuttamien pesimätuhojen takia.


title: Kaka (lintu)

text: Lisääntymiskausi on syyskuusta maaliskuulle. Pesä on suuren puun kolossa ja pari käyttää sitä vuodesta toiseen. Naaras munii 2–5 munaa, tavallisesti neljä, ja hautoo niitä kolmesta neljään viikkoon. Molemmat emot huolehtivat poikasista, jotka lähtevät pesästä 9–10 viikon ikäisinä. Poikaset itsenäistyvät vasta noin seitsemän kuukauden ikäisinä.


title: Kaka (lintu)

text: Kakat syövät siemeniä, hedelmiä, marjoja, kukkia ja silmuja, mettä sekä hyönteisiä ja niiden toukkia. Kaka syö hedelmää pitäen siitä jalallaan kiinni.


title: Apama

text: Apama voi tarkoittaa seuraavia henkilöitä:


title: Weird Tales of the Ramones

text: Weird Tales of the Ramones on vuonna 2005 julkaistu Ramonesin boksi, johon sisältyy kolme CD:tä, yksi DVD ja 52-sivuinen lehtinen. Boksi on Johnny Ramonen tuottama.


title: Kouluratsastusluokat

text: Kouluratsastusluokat ovat tasoja, jotka kertovat mitä ratsukolta vaaditaan kouluratsastuksessa. Luokkia on Suomessa yhdeksän kappaletta.


title: Kouluratsastusluokat

text: Kouluratsastuksessa käytettävät varusteet ja vaatetus vaihtelevat tasoittain. Helpoissa luokissa saa yleensä käyttää hevosen suuhun lievemmin vaikuttavia nivelsuitsia, Helppo A-tasosta alkaen kankisuitsitus on pakollinen. Helppo B -tasolta alkaen kannusten käyttö on pakollista. Vaativa A -tasolta alkaen ratsastaja saa halutessaan esittää ohjelman frakkiin pukeutuneena. Turvakypärän käyttö päähineenä on sallittua kaikilla tasoilla, mutta vaativalta tasolta alkaen on tapana käyttää knallia tai frakin kanssa silinteriä.


title: Josiah Wedgwood

text: Josiah Wedgwood (12. heinäkuuta 1730 Burslem, Stoke-on-Trent – 3. tammikuuta 1795) oli englantilainen keraamikko ja teollisuusmies, joka tunnetaan keramiikan teollisen valmistuksen aloittamisesta. Hän kuului Darwin-Wedgwoodin sukuun, jonka kuuluisin jäsen oli hänen lapsenlapsensa Charles Darwin.


title: Josiah Wedgwood

text: Josiah Wedgwood oli neljännen polven keraamikko, ja keramiikanvalmistusperinteet jatkuivat suvussa vielä viidessä sukupolvessa. Nuoruudessa sairastettu isorokko heikensi hänen polveaan ja johti hänen oikean jalkansa amputaatioon. Hän ei voinut täten pyörittää dreijaa jalallaan ja keskittyikin sen takia keramiikan suunnitteluun.


title: Josiah Wedgwood

text: Parikymppisenä Wedgwood ryhtyi työskentelemään aikansa tunnetuimman englantilaisen keraamikon, Thomas Whildonin kanssa. Hän kokeili erilaisia keramiikanvalmistustekniikoita ja alkoi valmistaa keramiikkaa kotikaupungissaan Burslemissa. Kehittämistoimenpiteet ja hänen varakkaalta puolisoltaan Sarah Wedgwoodilta saatu pääoma muuttivat hiljaisen taiteilijanverstaan ensimmäiseksi varsinaiseksi keramiikkatehtaaksi. Wedgwoodilla oli puolisonsa Sarahin kanssa seitsemän lasta, joista nuorin, Robert Darwinin nainut Susannah Wedgwood (1765–1817) oli Charles Darwinin äiti.


title: Josiah Wedgwood

text: Wedgwoodin työ oli hyvin korkealaatuista. Mikäli hän näki työpajassaan vieraillessaan esineen, joka ei täyttänyt hänen laatuvaatimuksiaan, niin hän löi sen rikki kepillään sanoen: ”Tämä ei kelpaa Josiah Wedgwoodille!” Häntä kiinnostivat myös aikakautensa tieteelliset edistysaskeleet. Wedgwood halusi tieteellistä menetelmää käyttäen kehittää keramiikkansa laatua. Kilpailijoistaan hän erottui ainutlaatuisilla lasitteillaan.


title: Josiah Wedgwood

text: Vuoteen 1763 mennessä hän sai tilauksia brittiaateliston korkeimmalta taholta, kuten Yrjö III:n puolisolta Charlottelta. Wedgwood taivutti kuningattaren sallimaan tilaamansa keramiikan nimeämisen "Queen's Wareksi". Myös Venäjän keisarinna Katariina II tilasi Wedgwoodilta keramiikkaa. Wedgwood alkoi tuoda kuninkaallisia yhteyksiään esille kirjeenvaihdossaan.


title: Josiah Wedgwood

text: Vuonna 1769 Wedgwood avasi Etruria Worksin keramiikkatehtaan Stoke-on-Trentissä, missä se toimi 180 vuotta. Myöhemmällä iällään hän teki kopion roomalaisaikaisesta Portlandin vaasista.


title: Josiah Wedgwood

text: Wedgwood's company on edelleen tunnettu nimi keramiikassa (osana Waterford Wedgwoodia). "Wedgwood China" on yleisesti käytetty nimitys hänen "jasperwarestaan": sinistä (tai joskus vihreää) posliinia, päällä valkoinen koristekuvio. Tyyli on yhä yleinen maailmalla.


title: Josiah Wedgwood

text: Hänet valittiin Royal Societyyn vuonna 1783 esineiden säteilylämpötilaa mittaavan pyrometrin kehittäjänä. Wedgwood oli myös tunnettu orjuuden vastustaja.


title: Catherine Sutherland

text: Catherine Sutherland (s. 24. lokakuuta 1974 Sydney, Uusi Etelä-Wales) on australialainen entinen malli, näyttelijä ja kuntovalmentaja, joka tunnetaan parhaiten roolistaan Kat Hillard televisiosarjoissa "Mighty Morphin Power Rangers" ja "Power Rangers Zeo".


title: Catherine Sutherland

text: Sutherland syntyi Sydneyssä, jossa hän toimi mallina ja näyttelijänä. Hän yritti myös koe-esiintyä vuonna 1994 Dulcean roolia varteen elokuvaan "Power Rangers", mutta oli tuolloin liian nuori. Myöhemmin Sutherland korvasi sarjan kolmannella kaudella Amy Jo Johnsonin esittämän vaaleanpunaisen Rangerin. Rooliin hän päätyi sarjan vastaavan tuottajan Shuki Levyn kautta, joka ei löytänyt sopivaa korvaajaa Johnsonille ja piti koe-esiintymiset Australiassa. Sutherland sai roolin ja muutti Los Angelesiin, jossa hän aloitti Mighty Morphin Power Rangers -sarjan kuvaukset. Hänen hahmo Kat Hillard esiintyi alkuperäisen sarjan lisäksi suuremmassa roolissa Power Rangers Zeossa ja elokuvassa Power Rangers turbovaihteella. Sutherland esiintyi myös Power Rangers Turbo -sarjan alussa, jonka jälkeen hän jätti sarjan vuonna 1997.


title: Catherine Sutherland

text: Sittemmin Sutherland esiintyi pienissä rooleissa elokuvissa, kuten Money Buys Happiness (1999), Viimeisellä rannalla (2000) ja The Cell, jossa hän esitti yhtä sarjamurhaajan uhria. Teatteriesityksessä Sutherlandin roolihahmo esiintyi vain kuolleena, mutta DVD-julkaisun lisämateriaalissa hänellä on muutama vuorosana ennen kuolemaansa. Vuosina 2001–2002 Sutherland vieraili pelkkänä äänenä n jaksossa "Time for Lightspeed" Dana Mitchellin, vaaleanpunaisen Rangerin roolissa, sekä Power Rangers Wild Forcen jaksossa "Forever Red" robottikenraali Tezzlana.


title: Catherine Sutherland

text: Elokuvissa ja televisiossa näyttelemisen Sutherland lopetti vuonna 2005, mutta on esiintynyt satunnaisesti lasten kotona hoitamisen ohella televisiomainoksissa.


title: Radclyffe Hall

text: Radclyffe Hall (alk. Marguerite Radclyffe-Hall; 12. elokuuta 1880 Bournemouth, Hampshire (nyk. Dorset, Britannia) – 7. lokakuuta 1943 Lontoo) oli brittiläinen runoilija ja kirjailija.


title: Radclyffe Hall

text: Marguerite Radclyffe Hall syntyi flirtailevan isän ja riidanhaluisen äidin tyttäreksi. Hall oli lapsena yksinäinen, sillä hänen vanhempansa erosivat hänen ollessaan pieni, ja hän oli äitinsä ja isäpuolensa laiminlyömä. Hän sai koulutuksensa Lontoon King's Collegessa ja sen jälkeen Saksassa.


title: Radclyffe Hall

text:
Hall oli seksuaaliselta suuntaumiseltaan lesbo ja kuvaili itseään "synnynnäiseksi invertiksi", termi joka on peräisin Havelock Ellisin ja muiden vuosisadan vaihteen seksologien kirjoituksista.
Hall tapasi vuonna 1907 Saksassa Bad Homburg -kylpylässä tunnettun lied-laulajan Mabel Battenin. Batten (lempinimeltään "Ladye") oli 51-vuotias ja naimisissa. He rakastuivat toisiinsa, ja Battenin aviomiehen kuoltua he muuttivat yhteen. Batten antoi Hallille lempinimen John, jota hän käytti tästä loppuelämänsä ajan.


title: Radclyffe Hall

text: 1915 Hall rakastui Mabel Battenin serkuun kuvanveistäjä Una Troubridgeen (1887–1963), joka oli amiraalin vaimo ja pienen tyttären äiti. Batten kuoli seuraavana vuonna, ja 1917 Hall ja Troubridge alkoivat asua yhdessä. Suhde jatkui Hallin kuolemaan saakka. Vuonna 1934 Hall rakastui venäläiseen emigrantiin Evguenia Soulineen ja aloitti hänen kanssaan pitkän suhteen, minkä Troubridge tuskallisesti sieti. Vuosien saatossa Hallilla oli useita naissuhteita, mahdollisesti myös blues-laulaja Ethel Watersin kanssa.


title: Radclyffe Hall

text: Hall asui Troubridgen kanssa Lontoossa ja 1930-luvulla pienessä Ryen kaupungissa, joka on tunnettu monista kirjailijoista, kuten E. F. Besonista. Hän kuoli 63-vuotiaana paksusuolen syöpään, ja hänet on haudattu Pohjois-Lontoossa sijaitsevalle Highgate Cemetery -hautausmaalle.


title: Radclyffe Hall

text: Hallin ensimmäinen kirja oli "The Unlit Lamp", tarina nuoresta Joan Ogden -nimisestä tytöstä, joka unelmoi muuttavansa Lontooseen ystävänsä Elisabethin kanssa ja opiskelevansa lääkäriksi mutta joka tuntee olevansa riippuvainen manipuloivasta äidistään. Kirja oli pitkä ja synkkä eikä mikään myyntimenestys, joten hän valitsi kevyemmän teeman seuraavaan kirjaansa, yhteiskunnalliseen komediaan "The Forge".


title: Radclyffe Hall

text: Hall käytti varhaisissa runokokoelmissaan koko nimeään mutta lyhensi sen muotoon M. Radclyffe Hall "The Forge" -kirjaa varten. Kirja oli pienoinen menestys ja nousi John O'London's Weekly -julkaisun bestseller-listalle.


title: Radclyffe Hall

text: Seuraavaksi ilmestyi toinen huumorikirja "A Saturday Life" (1925) ja sitten "Adam's Breed" (1926), kirja italialaisesta hovimestarista, joka kyllästyttyään työhönsä ja jopa itse ruokaan, luopuu omaisuudestaan ja muuttaa elämään metsään erakkona. Kirjan mystisiä teemoja on verrattu Hermann Hessen teokseen "Siddhartha". Se myi melko hyvin, sai kriitikoilta hyviä arvosteluja ja palkittiin Prix Feminalla sekä myös James Tait Black -palkinnolla.


title: Radclyffe Hall

text: Hall tunnetaan parhaiten teoksestaan "Yksinäisyyden kaivo" ("The Well of Loneliness"), joka on ainoa hänen kahdeksesta kirjastaan, jonka teemana on lesbous. Vuonna 1928 ilmestynyt teos käsittelee maskuliinisen lesbon Stephen Gordonin elämää. Vaikka Gordonin asenne omaan seksualisuuteensa on ahdistunut, kirja esittää lesbouden luonnollisena asiana ja vetoaa suurempaan suvaitsevaisuuteen. Vaikka kirja ei ole seksuaalisesti avoin, se kuitenkin joutui Britanniassa siiveettömyysoikeudenkäynnin kohteeksi, ja teoksen koko painos määrättiin tuhottavaksi.


title: Käskijän merkki

text: Käskijän merkki ("Il segno del comando") on italialaisen RAI-yhtiön viisiosainen tv-sarja vuodelta 1971.


title: Käskijän merkki

text: Suomessa MTV:n esittämästä jännityssarjasta on erityisesti jäänyt mieleen sarjan tunnuskappale "Sata kelloa" (), jonka ovat suomeksi levyttäneet Pasi Kaunisto, Tapani Perttu, Eino Grön, Fredi, Tapio Heinonen ja Janne Tulkki


title: Demodamas

text: Demodamas Aristeideen poika oli miletoslainen sotilas. Hän oli Seleukos I:n ja Antiokhos I:n kenraali. Hänen tiedetään toimineen Baktriassa 294 eaa.-281 eaa. ja ylittäneen Iaksartes-joen. Hän kirjoitti kirjoja jotka käsittelivät Intiaa ja Halikarnassosta.


title: Norfolkinsaarenkaka

text: Norfolkinsaarenkaka ("Nestor productus") oli Norfolkinsaarella elänyt uudenseelanninpapukaijalaji.


title: Norfolkinsaarenkaka

text: Norfolkinsaarenkaka oli noin 38 cm pitkä. Sen höyhenpuku oli päältä oliivinruskea ja alta oranssi. Myös yläperä ja kainalohöyhenet olivat oranssit. Ylänokka oli pitkä ja jyrkästi alaspäin kaartunut, väriltään ruskeahtavan harmaa. Iiris tummanruskea ja koivet oliivinharmaat. Koiraan ylänokka on pidempi kuin naaraan. Nuori lintu muistutti aikuista.


title: Norfolkinsaarenkaka

text: Norfolkinsaarenkakat elivät Norfolkinsaarella ja läheisellä Phillip Islandilla, jotka sijaitsevat Tyynellämerellä Australian, Uuden-Seelannin ja Uuden-Kaledonian välissä. Laji oli kesy ja kuoli sukupuuttoon 1800-luvun alkupuoliskolla, ensin Norfolkinsaarelta. Viimeinen tarhayksilö kuoli Lontoossa joskus vuoden 1851 jälkeen. Maailman museoissa on säilynyt ainakin seitsemän norfolkinsaarenkakan nahkaa. Lajin häviämisen syinä olivat ruoaksi metsästäminen ja häkkilinnuiksi pyydystäminen.


title: Norfolkinsaarenkaka

text: Lajin mainitsi ensimmäisenä Johann Reinhold Forster ja hänen poikansa Georg, jotka vierailivat Norfolkinsaarella vuonna 1774 James Cookin retkikunnassa. Havainto julkaistiin vasta 1844. John Gould kuvaili lajin Lontoon eläintieteellisessä museossa olleen nahan perusteella.


title: Norfolkinsaarenkaka

text: Norfolkinsaarenkakoja tavattiin kallioilla ja ruokailemassa puiden latvustossa.


title: Norfolkinsaarenkaka

text: Pesä oli puun kolossa ja munia oli tavallisesti neljä.


title: Norfolkinsaarenkaka

text: Norfolkinsaarenkakat söivät ainakin puiden kukkia ja mettä.


title: Anna Krogerus

text: Anna Kerttu Krogerus (s. 5. maaliskuuta 1974 Kuopio) on suomalainen kirjailija ja dramaturgi. Hän on opiskellut draamaa ja kirjoittamista sekä Tampereen yliopistossa että Teatterikorkeakoulussa ja työskennellyt KOM-teatterissa (KOM-tekstin päädramaturgina 2000–2003) sekä Kajaanin kaupunginteatterissa (kirjailija-dramaturgina vuodesta 2005). Krogerus on palkittu Kritiikin kannuksilla ja Savonia-kirjallisuuspalkinnolla.Mainittu ainoastaan teatteri, jossa näytelmä saanut kantaesityksensä


title: Sweat

text: Sweat on rap-artisti Nellyn kolmas studioalbumi, joka julkaistiin 14. syyskuuta 2004. Samana päivänä julkaistiin myös Nellyn neljäs studioalbumi "Suit". Vuonna 2005 julkaistiin kummastakin albumista koottu yhteisalbumi "Sweatsuit". "Sweat"-albumi nousi Billboard 200 -listan sijalle 2, kun taas "Suit"-albumi sijalle 1.


title: Marseillen poika

text: Marseillen poika ("Il Marsigliesi") on italialaisen RTR-yhtiön tuottama TV-sarja vuodelta 1975.


title: Marseillen poika

text: Suomessa MTV:n vuoden 1977 kesäkuussa esittämästä kolmiosaisesta jännityssarjasta on erityisesti jäänyt mieleen Guido ja Maurizio de Angelisin tekemä sarjan tunnuskappale "Marseillen poika" (), jonka on suomeksi levyttänyt Cumulus vuonna 1977 sekä Yö vuonna 1991.


title: Suit

text: Suit on rap-artisti Nellyn neljäs studioalbumi, joka julkaistiin 14. syyskuuta 2004. Samana päivänä julkaistiin myös Nellyn kolmas studioalbumi "Sweat". Vuonna 2005 julkaistiin kummastakin albumista koottu yhteisalbumi "Sweatsuit". "Suit"-albumi nousi Billboard 200 -listan sijalle 1, kun taas "Sweat" -albumi sijalle 2. Suit myi 396 000 kappaletta eli paremmin kuin "Sweat".


title: Modern Art

text: Modern Art on Reiner Knizian suunnittelema ja saksalaisen Hans im Glückin alun perin vuonna 1992 julkaisema taidehuutokauppa-aiheinen lautapeli. Lautapelit.fi julkaisi pelistä suomenkielisen painoksen vuonna 2008, ja peli voitti saman vuoden Vuoden peli -palkinnon aikuisten pelien kategoriassa.


title: Modern Art

text: Pelissä pelaajat ovat taidehuutokauppiaita, jotka ostavat ja myyvät nykytaidetta. Pelin voittaa eniten rahaa kaupoilla ansainnut.


title: Modern Art

text: Alkuperäisessä versiossa pelissä oli kuvitteellisten taiteilijoiden teoksia, mutta suomenkielisen painoksen kuvituksena on nykytaiteilijoiden oikeita teoksia. Pelissä käydään kauppaa Sari Tennin, Jari Järnströmin, Hannu Leimun, Bruno Maximuksen ja Aimo Talevan teoksilla.


title: Ritana

text: Ritana (リターナー) on vuonna 2002 valmistunut japanilainen scifi-elokuva. Elokuvan pääosassa ovat Anne Suzuki ja Takeshi Kaneshiro. Sen on ohjannut Takashi Yamazaki ja käsikirjoittanut ohjaaja Takashi Yamazaki ja kirjailija Kenya Hirata.


title: Ritana

text: Elokuvassa nuori taistelija Milly (Anne Suzuki) tulee tulevaisuudesta estääkseen vuonna 2084 tapahtuvan suuren avaruuden ja Maan välisen sodan. Onnensa kaupalla Milly löytää avukseen taidokkaan pyssymiehen Miyamoton (Takeshi Kaneshiro), joka auttaa Millyä tehtävässään loppuun asti kunnes sota on estetty ja Milly palaa takaisin rauhalliseen tulevaisuuteen.


title: Teeworlds

text: Teeworlds on nopeatempoinen 2D-räiskintäpeli. Pelissä on vanhojen pelien aseita. Uusin versio on 0.6.3. Versiossa 0.4.0 peli muutti nimeä Teewarssista Teeworldsiksi lakiasioiden takia.


title: Teeworlds

text: Teeworldsin voi ladata heidän kotisvuiltaan ja steamista Mac OS:lle, Linuxille ja Windowsille


title: Teeworlds

text: TeeWorldsissa on tällä hetkellä kolme pelityyppiä: DeathMatch (DM), Team Death Match (TDM) ja Capture The Flag (CTF). DeathMatchissä jokainen taistelee yksin muita vastaan, Team Death Matchissä punainen ja sininen joukkue taistelevat toisiaan vastaan, ja Capture The Flagissä punainen ja sininen joukkue yrittävät varastaa toistensa liput ja viedä ne tukikohtaan.


title: Teeworlds

text:
Race: Tässä pelimuodossa yritetään päästä maaliin mahdollisimman nopeasti. Radan aikana tulee yleensä paljon esteitä eteen, jotka tappavat. Jotkut kartat ovat todella vaikeita ja toiset taas myös hyvin helppoja.
Zomb (Zombie) [uusi pelimuoto]: Tässä pitää estää zombeja tappamasta sinua. Esimmäisillä "aalloilla" tulee nuoria zombeja, joilla on vaan nuija, eli voit ampua niitä ilmasta helposti. Seuraavilla aalloilla tulee zombeja joilla on pistooli ja vähän enemmän elämää kuin nuorilla zompeilla. Sitten tulee Elder Zombieita, jotka ovat vieläkin vaikeampia. Välillä tulee Boss Zombeja, jotka ovat pahimpia! Zombeja ei saisi päästää ottamaan sinulle varattuja aseita, tai muuten niistä tulee erittäin vaarallisia! Tätä pelimuotoa voi pelata yhtä aikaa neljä pelaajaa. Kaikki Zombit ovat botteja.


title: Teeworlds

text: Peli on aktiivisen kehityksen alla.


title: Teeworlds

text: Pelin kotisivut (englanniksi)


title: Lads Will Be Lads

text: Lads Will Be Lads on suomalaisen Thee Apple Thieves -yhtyeen esikoisalbumi. Se julkaistiin elokuussa 2002 saksalaisen Crazy Love Recordsin kautta.


title: Aimo Taleva

text: Aimo Taleva (s. 13. tammikuuta 1938 Helsinki – 18. marraskuuta 2011) oli suomalainen kuvanveistäjä ja graafikko. Talevan töitä on esillä useissa suomalaisissa kaupungeissa sekä ulkomailla. Hän sai Valtion taidepalkinnon vuonna 1972.


title: Aimo Taleva

text: Taleva opiskeli vuodet 1958–1959 Vapaassa taidekoulussa ja vuodet 1961–1967 Taideteollisessa oppilaitoksessa. Ensimmäisen kerran hän esitteli teoksiaan näyttelyssä vuonna 1967.


title: Aimo Taleva

text: Taleva on kertonut pyrkivänsä taiteessaan noudattamaan luonnon käytännöllistä ja systemaattista järjestystä. Hän ei kuvaa luontoa naturalistisesti, vaan pyrkii töissään mukailemaan niitä järjestelmiä ja mekanismeja, joita luonnossa esiintyy.